КИТОБ ЎҚИШ ОИЛАДАН БОШЛАНАДИ » Ўзбекистон журналистлари ижодий уюшмаси Навоий вилояти бўлими\nНавоий Журналист / Янгиликлар / КИТОБ ЎҚИШ ОИЛАДАН БОШЛАНАДИ\nКИТОБ ЎҚИШ ОИЛАДАН БОШЛАНАДИ\nКармана туманида Ўзбекистон Журналистлари ижодий уюшмаси Навоий вилоят бўлимининг Ўзбекистон Республикаси Олий Мажлиси ҳузуридаги Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш жамоат фонди томонидан маъқулланган “Интеллектуал салоҳиятли ёшлар – Ўзбекистоннинг ёруғ келажаги” гранти лойиҳаси доирасида ёшлар ва китобхон оила тарғибот тадбири ташкил этилди.\nМамлакатимизда маънавий-маърифий соҳага алоҳида эътибор қаратиш, аҳоли айниқса, ёшлар ўртаси китобхонлик ва мутолаа маданиятини юксалтириш борасида кенг кўламли тарғибот ишлари амалга оширилмоқда. Давлатимиз раҳбарининг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарори бу борада муҳим босқични бошлаб берди.\nТуманнинг “Бешкент” маҳалласида яшовчи Самандар Қобулов ўз хонадонида шахсий кутубхона ташкил этган. 3 минг 500 номдаги адабиётларни жамлаган кутубхона доим ёшлар билан гавжум. Сиёсий, тарихий, илмий, диний ва бошқа мавзулардаги асарлар китоб жавонида тартиб билан жойлашган. Маҳалла ҳудудидаги 5-умумтаълим мактаби ўқувчи-ёшлари бўш вақт топилди, дегунча китобхон оилага тез-тез келишади. Тарғибот тадбирида ҳам мазкур мактаб ўқувчилари фаол иштирок этди.\n– Оиламиздаги муҳит сабаб ёшлигимиздан китобга юксак меҳр билан камол топдик, – дейди С.Қобулов. – Ҳануз эсимда, отам хизмат сафари ёки бирор иш билан бирор жойда бўлиб қайтса, бизга ўйинчоқ эмас, совға сифатида китоб олиб келарди. Шу боис, олти ёшимдан китоб ўқишни бошлаганман. Ҳозирда ҳам ўқиган асарларимизни оила даврасида муҳокама қилиш одатий тусга айланган. Невараларим ҳам уй кутубхонамиздан самарали фойдаланади. Уларда китобга меҳр уйғотиш мақсадида тез-тез шундай фикрни таъкидлайман: китобнинг меҳри, жони, ҳиди бор, ундаги қаҳрамонлар билан дўстлашиш китобга бўлган меҳрни оширади. Асардаги воқелик ёки тарихнинг нафаси доим уфуриб туради, гўё.\nУчрашувда ёшлар ўзлари ўқиган асарлар ҳақида, тенгдошлари билан китобхонлик бўйича ўтказилаётган танлов ва тадбирларда мунтазам иштирок этаётгани хусусида сўзлаб берди.\n– Мен шарқ адабиётларига кўпроқ қизиқаман, – дейди 5-умумтаълим мактабининг 9-синф ўқувчиси Фирдавс Тоштемиров. – Хусусан, корейс ва япон халқи асарларида меҳнатсеварлик, сабр-бардош, инсонийлик, халқчиллик сезилиб туради. Ўз навбатида бу хислатлар менталитетимиздаги ўхшашлик ва муштаракликни ифодалайди. Эндиликда мен ҳам уйимизда шахсий кутубхона очиб, унинг фондини сара асарлар билан бойитишни мақсад қилдим.\nТарғибот тадбирида лойиҳа доирасида уй кутубхонасига асарлар тўплами, ўқувчи ёшларга ўқув қуроллари тақдим этилди.


Тошкентда ИИБ ходимлари фуқарони дўппослашди, унинг журналист эканини билгач эса… — Teleradio.uz\n«Вазир Бобожонов, илтимос истеъфо беринг, негаки сизнинг ходимларингиз фуқароларни ҳақоратлаб, калтаклашда давом этяпти. Сиз тизимни ўзгартира олмаяпсиз», — дея ёзиб чиқди журналист Алишер Рўзиохунов. Бунинг сабабини эса қўйидагича тушунтирмоқда:\n«23 октябрь куни тунги соатда чорраҳадан ўтаётгандим. Чорраҳадан ўтиш билан йўл ҳаракати ходими – инспектор бир машинани тўхтатди. У йўл ёқасида турган инспектор хизмат машинасига ёнма-ён, йўлнинг иккинчи йўлагига тўхтади. Инспектор эса йўлнинг учинчи йўлагидан ҳайдовчи эшиги томон юриб келаётганди. Мен йўлдаги тирбандлик ва вазиятни кўриб, аранг учинчи ва тўртинчи бўлак орасига тушиб қолдим. Шундай инспекторнинг қўли машинам ўнг ён ойнасига тегиб кетди.\nПс. Мен ўзимни ҳеч қачон бундай вазиятларда оппоқ кўрсатмайман. Инспектордан айбим бўлса, буни расмийлаштиришни 5 марта сўрадим, масалан…»- дея қўшимча қилиб, ёзиб қолдирган журналист.\nИзоҳ: келтирилган матн ҳеч қандай ўзгартиришсиз ва тузатишларсиз берилди.\nJamiyat / Jinoyat va jazo / Mahalliy / Xabarlar\t23.10.2020\nKoronavirus: Xitoyda qurbonlar soni 425 kishiga yetdi\nBugun, 4 fevral kuni olingan ma’lumotga ko‘ra, Xitoyda koronavirus qo‘zg‘agan pn..\nMo‘g‘uliston prezidenti Xaltmaagiyn Battulga Xitoy raisi Si Tszinpin bilan uchra..


21 январ 2019, Тошкент вақти: 00:13\nЧиндавул қишлоғига кираверишга ўрнатилган йўл белгиси.\nОзодликнинг мобил мухбири радиомизнинг собиқ мухбири Носир Зокир билан 22 январь куни Чиндавул қишлоғида бўлиб, фожиа кириб борган хонадонларда бўлди, уларнинг соҳибларига ҳамдардлик билдирди, қишлоқ аҳли билан мулоқот қилди.\nМобил мухбиримиз ва Носир Зокирнинг айтишича, маҳаллий ҳокимият аъзоси ёнғинда ҳалок бўлган оилаларга ёрдам кўрсатган. Бундай ёрдам марҳумлар: 34 яшар Иброҳимжон Ҳамроев ва 38 яшар Аҳмаджон Зариповларнинг хонадонларига ёрдам кўрсатилган.\nЁнғинда ҳалок бўлган чиндавулликлардан яна бири – 20 яшар Исмоилжон Абдуллажоновдир.\nИсмоилжонни яхши таниган, чиндовуллик тадбиркор Аҳмадали ака Озодликнинг мобил мухбирига бундай деган:\n“Исмоилжонни яхши танирдим. Унинг сартарошхонаси менинг ошхонамнинг ёнида эди. Россияга кетиши олдидан сартарошхонасини кўчанинг нариги бетига кўчирди. Кунига 140-150 минг сўм топарди. Мен Исмоилжонга “Россияга борма, гулдай ишинг бор, топишинг ҳам яхши, Россияда бунча тополмайсан”, дедим. Кейин билишимча, уни тенгқурлари Россияга кетишга кўндирган. Болалар дангаса бўлиб кетишди, Россияга бориб бир кунда бойиб кетишни истайди. Қишлоғимиздан бир-икки йигитлар пул жўнатиб, уйидагилар “Нексия”, бошқа машиналар олганига ҳамманинг иши шундай бўлади, деб ўйлашади”, деган чиндавуллик тадбиркор.\n31 яшар Воҳиджон Имомадиев Чиндавулга тобутга қайтганлардан яна бири.\nМеҳнат фахрийси Абдусалом ака қариндоши Воҳиджон тўғрисида Озодликнинг мобил мухбирига мана бундай деди:\n“Воҳиджон жуда муомалали, ота-боболари ҳам хурматли кишилар бўлган. Қишлоғимизнинг ор-номуси учун курашиб келган спортчи йигитлардан бири эди. Афсуски, биз кариндошларнинг қаддимиз эгилиб қолди”.\nФавқулодда вазиятлар вазирлигидан 23 январь, соат 13.30да (Тошкент вақти) олинган маълумотга қараганда, куннинг биринчи ярмида чиндавуллик 8 йигитнинг ҳаммаси ўз қишлоғида дафн қилинди.\nҚуйида ФВВ рўйхатидан кўчирма:\n23. Гафуров Абдулатиф Абдумуталович 03.10.1977 "Чиндавул" МФЙ, рақамсиз уй\n24. Хамраев Иброхимжон Исмаилович, 20.09.1984, "Чиндавул" МФЙ, рақамсиз уй\n25. Зарипов Ахмаджон Икромович 25.01.1980, "Чиндавул" МФЙ, рақамсиз уй\n26. Абдуллажанов Исмоилжон Эгамберди ўғли 14.05.1998, "Чиндавул" МФЙ, рақамсиз уй\n27. Имомадиев Вохиджон Вакосхонович 10.07.1987 "Чиндавул" МФЙ, рақамсиз уй\n28. Эсанов Абдувохид Абдуразокович 15.03.1979 "Чиндавул" МФЙ, рақамсиз уй\n29. Ҳотамов Қаҳрамон Абдуллажонович 27.05.1986 "Чиндавул" МФЙ, рақамсиз уй\n30. Сотволдиев Алишер Абдураимович 14.08.1976 "Чиндавул" МФЙ, рақамсиз уй\n22 январь куни Чиндавул қишлоғида бўлган Носир Зокир қишлоқда кўрган-эшитганларини Озодликка айтиб берди.


Тимур Кападзе: "Бугунги ғалаба "Пахтакор" билан кубок учрашувидан олдин қўшимча ишонч берди" / CHAMPIONAT.asia\n19:11Про лига. "Хоразм" "Арал Самали"ни йирик ҳисобда ютди, "Шўртан" "Янгиер"ни енгди 0 18:47Olamsport: Қудратилло Абдуқаҳҳоров АҚШга жўнаб кетди, "Фергюсоннинг Хабиб ҳақидаги ҳикоясини якунламоқчиман" 0 18:33Бешинчиси беш бўладими? 6 18:24"Торино" Белоттини сақлаб қолмоқчи 0 18:01"Ньюкасл" "Реал"нинг юлдуз футболчисини нишонга олди 3 17:58"Футбол олами". Мураббийлар қўзғолон кўтарган 23-тур ҳақида барчаси 13 17:38МЮ Конте билан алоқага чиқди. Италиялик клубни бошқаришга рози 9 17:35Ҳафта ўртасидаги баҳслар: А Серия 10-тур превьюси 0 17:16Дибаланинг қачон "Ювентус" билан янги шартнома имзолаши маълум бўлди 0 16:53"Реал" Кроосга янги шартнома таклиф қилади 1 16:42"Нефтчи" Про лига тўпурари билан шартномани бекор қилди 20 16:41МАҚОЛА. ОФК кубоги-2011 қаҳрамонлари. Улар ҳозир қаерда? 10 16:32Хюистра, Ҳасанов, Секейра, Йўлдошева ва Бердиев ишлари қўмиталарга оширилди 119 16:28Кристенсен ва "Челси" ўртасидаги музокаралар боши берк кўчага кириб қолди 1 16:15Суперлига. Тўхтасинов ва "Бунёдкор"га аталган тур ёхуд 23-тур лауреатлари 8\nТимур Кападзе: "Бугунги ғалаба "Пахтакор" билан кубок учрашувидан олдин қўшимча ишонч берди"\nТеглар : Про лигаОлимпикТимур Кападзе\nПро лиганинг 21-туридан ўрин олган "Олимпик" - "Нурафшон" (5:0) учрашувидан сўнг мезбонлар бош мураббийи Тимур Кападзе фикрларини билдириб ўтди.\n"Ушбу учрашувга яхши тайёргарлик кўрган эдик. Турнир жадвалидан ҳам олиб қаралганда ҳам муҳим ўйинлиги кўриниб турганди. Боз устига анчадан бери ғалаба қозона олмаётгандик. Сафардаги учрашувлар қийин бўлди. Қаердадир омад ёки тажриба етишмади. "Нефтчи" ва "Динамо" кучли жамоалар ҳисобланади. Таркибида тажрибали футболчилар кўп. Ўйлайманки, йигитлар бугун яхши ҳаракат қилди. Рақибни заиф нуқталарини билиб гол уришди. Улар бу натижага лойиқ эди",- дейди Тимур Кападзе.\n- "Олимпик" бугун "Нурафшон"ни мағлубиятга учратиб "Динамо"ни Суперлигага олиб чиқди. Айни пайтда жамоангиз учинчи ўринга кўтарилди. Суперлигага чиқиш имкониятини қандай баҳолайсиз?\n- Менимча, учинчи ўрин учун кураш "Нурафшон" ва бизнинг ўртамизда бўлади. Олдинда ўйинлар бор. Ҳозир бирор нарса дейиш қийин. Яхши ўйин кўрсатиб, керакли натижага эриша олсак, плей-оффда ўйнаймиз. Бунда Суперлига жамоаси билан тўқнаш келамиз. Бу йигитларга тажрибасини ошириш учун имконият. Бу ҳар томонлама яхши. Плей-оффда ҳамма нарса битта учрашувда ҳал бўлади. Ҳар бир ўйин биз учун синов ҳисобланади. Шундай ўйинлар орқали ишончни орттиришади.\n- Ўзбекистон кубогида "Пахтакор" билан ўйиндан олдин бугунги ғалаба қай даражада таъсир кўрсатади?\n- Бизга "Пахтакор" тушганидан бир томондан хурсандмиз. Рақибимиз Ўзбекистоннинг энг кучли жамоаларидан бири. Уларга қарши муносиб ўйнашга ҳаракат қиламиз. Узоқ вақтдан бери ғалаба қозона олмаётганимиз учун бугунги ғалаба ишонч берди, дея оламан. Бу бизга қўшимча куч бағишлади. Кубок ўйинида муносиб тўп тепишга ҳаракат қиламиз. Ҳамма нарса майдонда ҳал бўлади.\n- Бекзод Шамсиевнинг ҳолати бўйича маълумот берсангиз. У қачон тайёр бўлади?\n- Умуман олганда, унинг ҳолати яхши. У умумий гуруҳда машғулотлар ўтказмоқда. Балки кейинги учрашувга тайёр бўлиши мумкин. Лекин таваккал қилмаяпмиз. Шасмиев ҳали тўлиқ тайёр эмас. Буни биз ҳам кутмоқдамиз. Ҳозир укол билан майдонга чиқиш пайтимас. Шошилиш талаб қилинмайди. Унинг ўрнида бошқа футболчиларга имконият берамиз. Мен учун барча бирдек.\nПро лига. "Хоразм" "Арал Самали"ни йирик ҳисобда ютди, "Шўртан" "Янгиер"ни енгди 0\nТимур Кападзе: "Энг асосий мақсадимиз 2024 йилги Олимпиадага йўлланма олиш" 12\n"Реал" Куртуа ва Вальвердени йўқотди 8\n13 окт 20:05:42\nБиз бухоролик мухлислар Усмон Тошевга катта "рахмат " деймиз. Бухоролик була туриб, "жонини" бериб ишлагани учун. Сузини устидан чиккани учун, хакикий мард инсон экан. Гап ёк. Бунакалар жуда кам булса керак\n13 окт 19:29:24\nПахтакор хозирги кучсизланган шароитида хам жавобсиз 3 та гол урса керак Темур Тохирович\n13 окт 19:27:10\nПо моему не надо строить иллизии , просто ,,Бухара,, не знаю по чему не играла..может играли в другие игры...настоящее лицо нашего футбола можно увидеть только в международных играх...Увы, там результаты не в нашу пользу...


Сурия ҳукумати америкаликлар ҳужуми қурбонлари сонига аниқлик киритди\n17:24 / 07.04.2017\nАмерикаликларнинг Суриядаги Шайрат авиабазасига қилган ҳужуми оқибатида ҳалок бўлган ҳарбийлар сони 10 нафарни ташкил қилган. Бу ҳақда SANA агентлиги хабарида маълум қилинди.\nАгентлик маълумотига кўра, ракета зарбалари оқибатида тинч аҳоли вакилларидан ҳам 9 киши ҳалок бўлган. Улардан 4 нафари болалар эди. Ракеталар авиабаза яқинидаги қишлоқдаги турар жойларга ҳам келиб тушган. Шунингдек, 7 киши жароҳатланган.\nОхирги хабарларда ҳужум қурбонлари сони 7 нафарни ташкил қилгани айтилганди.\nСурияга янги ракета ҳужуми уюштирилди\n08:35 / 17.04.2018\n10:20 / 15.01.2018


Терма жамоамизнинг Осиё кубогидаги иштироки мутахассислар талқинида » Ўзбекистон янгиликлари – Zamin.uz\n07 февраль 2019, 12:38\n- Биласизми, мураббийнинг ишига олти ой ичида баҳо бериш жуда оғир. Чунки жамоа тузиш учун етарлича вақт бериш керак. Икки йилда мураббий ўзи хоҳлаган жамоани тузиб олиши мумкин. Купер эса деярли янгитдан жамоани шакллантиряпти. Унинг Осиё Кубогидаги ишига 4 баҳо қўйса бўлади. Миллий терма жамоада тўп сураётган ҳар бир футболчида ватан туйғуси бўлиши керак ва бу ҳиссиёт ўйинчиларимизда бор. Қолаверса, Осиё Кубоги ҳар бир футболчи учун ўзига яраша реклама ҳам бўлди. Мисол учун «Спартак» бош мураббийи Олег Кононов ҳам терма жамоамиз иштирокидаги ўйинга бежизга келмагандир, ахир. Агар ўзимнинг мисолимда айтадиган бўлсам, мабодо про-лиганинг бирор-бир беллашувига борадиган бўлсам, мен ўйин кўриш учун эмас, балки қайсидир футболчини кузатгани бораман. Демоқчиманки, Кононов ҳам Осиё Кубогини кўриш учун бормаган, унинг қўлига қайсидир фамилия тушган ва шу боис уни кузатиш учун борган. Барибир ўзбек футболи эътиборда. Жалолиддин Машариповнинг Европада ўйнамоқчиман деган гапи ҳам мени қувонтирди. Элдор Шомуродов ҳам Россия чемпионатида ўйнамоқчиман, ўша ерда футболчи сифатида ўсаман деб айтганди. Кўриб турибсизки, у ўсишда давом этяпти.\n- Мусобақа давомида Японияга ютқазган бўлсак, бу мағлубият ҳамма-ҳаммамизники. Бу биргина Купернинг мағлубияти эмас. Негаки, барчамиз битта ишни қиляпмиз – ўзбек футболини кўтариш учун меҳнат қиляпмиз. Бизда ажойиб ўйинчилар жуда кўп. Масалан Отабек Шукуровнинг майдонда қилган иши Игнатий Нестеров ёки Элдор Шомуродовникичалик кўринмагандир. Аммо у барча ўйинларда тўлиқ ўйнади ва катта меҳнат қилди. У Машариповдек голли пас узатмагандир ёки Шомуродовга ўхшаб голлар урмагандир, лекин Отабекнинг кўринмас хизматлари катта бўлди. Купер қўл остидаги футболчиларни ўзи истаган жойга қўйди. Мисол учун Олег Зотеевни чап қанот ҳимоясига қўйди ва унинг ҳаракатлари менга ёқди. Машарипов, Ҳамдамов кабилар ҳам катта ҳажмдаги ишларни бажаришди. Шунинг учун бирорта ўйинчимизни алоҳида ажратиб кўрсатиб ўтмоқчи эмасман.\nЯнгиликлар » Спорт » Терма жамоамизнинг Осиё кубогидаги иштироки мутахассислар талқинида


Усик-Жошуа / Olamsport.com\n0 21 сен, 12:52\nБокс/ММА\tЭнтони Жошуа Усик билан жангга қандай тайёрланаётганини кўрсатди + ВИДЕО\nСупероғир вазн тоифаси чемпиони Энтони Жошуа Усикка қарши жангга қандай тарзда тайёргарлик кўраётганини кўрсатди.\n1 2669 21 сен, 11:20\nБокс/ММА\t"Энтони салом, мен шу ердаман". Усик Британияга етиб борди + ВИДЕО\nУкраиналик боксчи Александр Усик Энтони Жошуага қарши жанг учун Британияга етиб борди.\n0 3239 19 сен, 15:41\nБокс/ММА\tХолифилд Жошуа - Усик жанги ҳақида ўз фикрларини билдирди\nСобиқ жаҳон чемпиони Эвандер Холифилд Усик ва Жошуа жанги борасида ўз фикрлари билан ўртоқлашди.\n0 2412 18 сен, 17:54\nБокс/ММА\tЛомаченко Усик - Жошуа жангида юртдошининг бурчагида ишлайди\n25 сентябрь куни Лондон шаҳрида катта бокс оқшоми ташкил этилади.\n0 4493 15 сен, 08:01\nБокс/ММА\tУсик Энтони Жошуага мурожаат қилди + ВИДЕО\nБиринчи оғир вазнда собиқ мутлақ жаҳон чемпиони Александр Усик ўзининг бўлажак рақиби Энтони Жошуага мурожаат қилди.\n0 1205 12 сен, 15:01\nБокс/ММА\tЖошуа: "Усик билан жангдан воз кечиш ҳақида ўйламаган эдим"\nЭнтони чемпионлик камарини вакант қолдиришни истамади.\n0 1231 09 сен, 12:28\nБокс/ММА\tЭдди Хирн: «Фьюри - Уайлдер трилогияси яна кечиктирилса, Фьюри WBC камаридан маҳрум қилиниши керак»\nЭдди Хирн Диллиан Уайт билан трилогияда камар ҳимояси кечикса, Тайсон Фьюри WBC чемпионлик унвонидан маҳрум қилиниши керак, деб ҳисоблайди.\n0 2495 09 сен, 12:07\nБокс/ММА\t"Жошуа Усикни йўқ қилади"\nОғир вазн тоифасида британиялик боксчи Жо Жойснинг менежери Сэм Жонс оғир вазн тоифасида WBA WBO ва IBF йўналишлари чемпиони Энтони Жошуа ҳамда украиналик даъвогар Александр Усик ўртасидаги бўлажак жанг ҳақида гапирди.\n0 2320 07 сен, 19:14\nБокс/ММА\tЖошуа Усик ҳақида: "У бокс тушишни билади"\nБританиялик жаҳон чемпиони Энтони Жошуа Александр Усик ҳақидаги фикрларини билдириб ўтди.\n0 2482 07 сен, 16:04\nБокс/ММА\tЖошуа - Усик жанги учун проморолик тақдим этилди (ВИДЕО)\n25 сентябрь куни Британия катта бокс оқшомига мезбонлик қилади.\n0 866 01 сен, 08:43\nБокс/ММА\tЭдди Хирн: Жошуа Усик билан жангда барча саволларга нуқта қўйиши керак, бизнинг кейинги мақсадимиз - Фьюри - Уайлдер!\nОғир вазн тоифасида WBА, WBО ва IBF йўналишлари чемпиони Энтони Жошуа украиналик даъвогар Александр Усик устидан ғалаба қозонган тақдирда, унинг промоутери WBC чемпиони Тайсон Фьюри ҳамда Деонтей Уайлдер ўртасидаги трилогия ғолибини нишонга олишига ишонтирди.\n2 3488 28 авг, 15:17\nБокс/ММА\tЭдди Хирн: «Мухлислар Усик Жошуани мағлуб этишига ишонишади, мен эса...»\nЭдди Хирн британиялик бокс мухлисларининг қўрқувига жавоб берди – мухлислар 25 cентябрь куни Лондонда оғир вазн тоифасидаги Энтони Жошуа украиналик мажбурий даъвогар Александр Усикга ютқазади деб тахмин қилишмоқда.\n0 2912 26 авг, 09:16\nБокс/ММА\tЭнтони Жошуа: "Мен Усикни мағлуб этишни Яратгандан сўрайман"\nWBA WBO ва IBF йўналишлари чемпиони Энтони Жошуа украиналик Александр Усик билан 25 cентябрь куни Лондонда бўлиб ўтадиган жанг ҳақида фикрлари билан ўртоқлашди.\n0 2360 18 авг, 17:18\nФутбол\tУсик - Жошуа жанги учун промо-ролик тақдим этилди\nSky Sports телеканали Энтони Жошуа ва Александр Усик ўртасида ўтказиладиган жанг учун промо-роликни тақдим этди.\n0 2754 21 июл, 09:30\nБокс/ММА\tУсик Жошуа билан чемпионлик жанги шартномасига имзо чекди + ФОТО\nБиринчи оғир вазнда собиқ мутлақ жаҳон чемпиони Александр Усик супероғир вазнни забт этиш уриниб кўради.\n0 1472 12 июл, 18:41\nБокс/ММА\tУсикнинг промоутери Жошуа билан иккита жангга шаъма қилди\nБокс бўйича оғир вазн тоифасида собиқ мутлақ жаҳон чемпиони Александр Усикнинг промоутери Александр Красюкнинг таъкидлашича, WBА, IBF, WBО ва IBО камарлари эгаси Энтони Жошуа билан шартнома имзоланмаган.\n0 2713 30 июн, 18:18\nБокс/ММА\tЛомаченко Усикнинг Жошуа билан жангдаги имкониятлари ҳақида гапирди\n33 ёшли украиналик боксчи Василий Ломаченко Александр Усикнинг WBА, IBF, WBО ва IBО камарлари соҳиби Энтони Жошуа билан тўқнашувдаги имкониятларини ҳақида ўз фикрларини билдирди.\n0 2400 26 июн, 17:15\nБокс/ММА\tУсик - Жошуа жанги қачон ва қаерда бўлиши маълум\nСупероғир вазн тоифасида жаҳон чемпиони Энтони Жошуа ва собиқ мутлақ жаҳон чемпиони Александр Усик ўртасидаги жанг ҳақида маълумот берилди.\n0 2356 24 июн, 10:20\nБокс/ММА\tУайлдер Фьюрининг Усик ва Жошуа ўртасидаги жанг ҳақидаги фикрига жавоб қайтарди\nСобиқ WBC чемпиони Деонтей Уайлдер бўлажак рақиби Тайсон Фьюрининг дивизиондаги бошқа икки рақиб Энтони Жошуа ва Александр Усик ўртасидаги жанг ҳақида гапирган гапларига жавоб қайтарди.\n6 3192 23 июн, 08:04\nБокс/ММА\tЖошуа Усик билан жанг олдидан спарринг бошлади + ФОТО\nБуюк Британиялик чемпион украиналик билан жангга тайёргарликнинг иккинчи босқичини бошлади.\n0 1333 18 июн, 09:29\nБокс/ММА\tПромоутер Усик ва Жошуа ўртасидаги жангнинг эҳтимолий санасини айтди\nЭдди Хирн ringtv'га Энтони Жошуа ва Aлександр Усик ўртасидаги учрашув 18 ёки 25 сентябрда бўлиб ўтишини айтди.


Олтинкўллик истеъдодли ёзувчи Фахриддин Парпиев.\nИстеъдодли ёзувчи, "Олтинкўл" газетасининг редактори.\nЁз кунларининг бирида хизмат сафари билан Тошкент шаҳрига борадиган бўлиб қолдим. Эрта тонгда йўлга чиқиш мақсадида машиналар турар жойига келдим. Бу ерда одам гавжум, машиналар ҳам кўп эди. Ҳали ичкарига кирмасимдан бир йигит ёнимга келди-да «Ака, Тошкентгами?» деб сўради.\n–Машинада учта йўловчи бор. Сиз чиқсангиз бўлди, кетамиз,–деди у. Биз йўлкира баҳосини келишдик-да машинага чиқдим. Ҳалиги уч йўловчи дегани эр, хотин ва уларнинг ёш боласи экан. Машинанинг орқа ўриндиғига жойлашдилар. Мен эса олд ўриндиққа, ҳайдовчи ёнига ўтирдим.\nБиз Аллоҳдан сафаримиз бехатар бўлишини тилаб йўлга тушдик. Тез орада гавжум шаҳар ортда қолиб, далалар бошланди. Атроф гўзал. Ям-яшил пахтазорлар ўтиб боради. Ойнадан кираётган майин шаббода сочларни ўйнайди. Радиодан ёқимли оҳанг таралади. Машина салонида кўтаринки кайфият ҳукм сурарди.\n–Исмим Икромжон, Андижон шаҳрида яшайман,–гап бошлади ҳайдовчи йигит. –Тирикчилик мақсадида мана шу машинани ижарага олганман. Худога шукр, шуни орқасидан рўзғор тебратяпман.\n–Яхши-да ука,–деди орқа ўриндиқда келаётган киши,–одамларнинг узоғини яқин қилар экансиз.\nШу тариқа суҳбат бошланиб кетди. Икромжон очиққина йигит экан, турли қизиқарли воқеалар, ҳангомаларни сўзлаб берди. Суҳбат билан олис йўл ҳам яқин бўларкан. Биз бу пайтда Наманган шаҳридан чиқишдаги ёнилғи қуйиш масканига келиб қолган эдик.\n–Мана шу жойдан бензин қуйиб олсак,–деди Икромжон. Бизнинг розилигимизни олгач, машинани шахобча томонга бурди.\n–Энди акалар, менда пул озроқ эди, пулдан бериб туринглар,–илтимос қилди у.\nМен йўлкирага ажратиб қўйган пулимни узатдим. Орқадаги ака ҳам йўл ҳақини тўлади. Икромжон машинага бензин қуйдириб, ҳисоб-китоб қилди ва биз яна йўлга тушдик. Суҳбат узилиб қолган эди. Шунда мен:\n–Икромжон, Шералининг кассетаси борми?–деб сўрадим. У «ҳа, бор эди», деб қидира бошлади. Лекин, кассета ҳеч кўзга ташланмас эди.\n–Балки бу ёққа қўйгандирман,–ҳайдовчи шундай деб машина ғаладонини очди. Fаладонда бир боғлам беш юз сўмлик пуллар ётарди. Икромжон пулнинг остида ётган кассетани олди-да магнитофонга солди. Менинг кўнглим ғаш бўлиб қолди. «Пули бор эканку, нега ёлғон гапирди? Ёки бизда пул борлигига ишонмадими?» дея ўйланиб қолдим. Мендаги кайфиятни сезди шекилли, Икромжон хижолат бўла бошлади. Биз анча жойгача сукутда кетдик.\n–Ака, сезиб турибман «пули бор экан, ёлғон гапирди-я», деб ўйлаяпсиз,–гап бошлади Икромжон йўлдан кўзини узмай. –Тўғри машинада пул бор, лекин у меники эмас, ишонинг.\nМен ҳам нимадир деган бўлдим. Орага яна жимлик чўкди.\n«Бу воқеага икки йил бўлди,–шошилмай сўз бошлади Икромжон. Унинг овозида дард, мунг бор эди.\n–Ўша пайтларда ҳам машина минардим. Тошкентга бормаган кунларим шаҳар ичида таксистлик қилаверардим. Бир куни ҳозир сиз билан учрашган жойда Тошкентга борсамми ёки шаҳар ичида юравераймикан, деб ўйланиб турсам бир йигит шошилиб келиб қолди. Унинг шевасидан қайсидир тумандан келгани сезилиб турарди.\n–Ука, болалар касалхонасига элтиб қўйинг,–деди у. Мен рози бўлдим. Ўша йигитни айтилган жойга олиб бориб қўйдим-да машинани ювдирмоқчи бўлиб, шаҳар четига йўл олдим. Машина ювувчи болага калитни топширишдан олдин салонни бир қур кўздан кечириб чиқдим. Шунда ҳалиги йигит ўтирган жойда қолиб кетган бир даста пулга кўзим тушди. Олиб санасам – роппа-роса эллик минг сўм. Мен гумроҳ ўшанда жуда хурсанд бўлиб кетдим. Чунки, менга пул жуда зарур эди. Ҳамкасблар билан ўтиришимизда шунчадан пул йиғиларди. Ўша куни машинани ювдирдим-у уйга кетдим. Керакли пулни топган эдим. Шунинг учун яна ишлагани эриндим.\nЭртаси куни ишга чиқдим, машинани кечаги жойда қолдириб нонушта қилгани кетдим. Қайтиб келсам, кеча мен касалхонага олиб бориб қўйган ўша йигит машинам олдида турарди. У мени кўриб, хурсанд бўлиб кетди. Афтидан кеча машина рақамини эслаб қолмаган-у шунчаки тахмин қилиб кутаётган эди. Биз саломлашдик.\n–Ука, мени танияпсизми? Кеча болалар касалхонасига олиб борган эдингиз,–деди у. Яхши таниб турсам-да худди эслолмаётгандай елка қисдим. У кеча неча пулга келишганимизни, қўлида қанақа юк халтаси бўлганини айтди. Мен «эслагандай» бўлдим, бироқ, безрайиб туравердим.\n–Кеча машинангизда пулим қолиб кетибди. Мен буни аниқ биламан. Илтимос, қайтариб беринг,–деди у. Мен ҳеч қанақа пулни кўрмаганимни айтдим, чунки уни қайтариш ниятим йўқ эди. Йигит ялинишга тушди. У деди, бу деди, мен эса ўша алфозда туравердим.\n–Қизим касал, жон ука, менга пул жудаям зарур,–унинг кўзида ёш йилтиради. Сездимки, у ҳозир йиғлаб юбориши мумкин».\nИкромжон чуқур «уф» тортди. Сездирмасликка ҳаракат қилиб кўзларининг ёшини артиб олди-да давом этди.\n«Лекин, мен беэътибор сигарет тутатиб туравердим. Кейин жаҳлим чиқди:\n–Эй, менга қаранг. Нима, менинг қўлимга пул бердингизми ёки манави пул сизда турсин, деган жойингиз борми? Нимага менга туҳмат қиляпсиз. Қани гувоҳингиз?–дедим.\nУ ҳеч нарса дея олмай қолди.\n–Агар тезда бу ердан кетмасангиз, ошналаримни чақираман. Улар сиз билан ҳисоблашиб ўтиришмайди,–дедим-да машинага ўтириб олдим. У ўша ерда туриб-туриб кейин кетди. Мен ундан қутулганимдан хурсанд эдим. Эсимда, ўша куни Тошкентга бориб қайтадиган мижоз топдим-да йўлга тушдим.\nЭртаси куни эрта тонгда машиналар бекатига келсам, яна ўша йигит турарди. У кечаси уйга ҳам бормай касалхонада қолган шекилли, кўриниши жуда ҳорғин эди.\n–Икромжон (у отимни ҳайдовчилардан сўраб билган бўлса керак), қизимни операция қилишлари керак. Ука, яхшилаб эслаб кўринг,–деди. Мен унга кечагидан ҳам совуқроқ муомала қилдим. Бечора менга тикилганича туриб қолди. Унинг кўзлари кечагидек эсимда. Йигитнинг нигоҳида чуқур қайғу ва чексиз нафрат бор эди. У бошқа ҳеч нарса демади. Шартта бурилиб, кетиб қолди. Мен одатдагидай йўловчилар билан Тошкентга отландим. Ўша сафар қайтишга одам бўлмади. Мен пойтахтда қолиб кетдим. Эртаси куни кечга томон Андижонга келдим. Автовокзал ёнида бир таниш ҳайдовчи мени тўхтатиб, кечадан бери уйимиздагилар қидираётганини айтди. Хавотирланиб қолдим. Чунки, деярли доим йўлда бўлишимни билгани учун авваллари ҳеч қидиришмас эди. Шошилиб уйга бордим. Уйда аям менга қизим Мафтунанинг касал бўлиб қолгани ва кечадан буён касалхонада ётганини айтди. Энди уни кўргани кетмоқчи эдим, аям «тўхтаб тур, овқатни солиб олай, бирга борамиз», деб қолди. Аямни кутиб туриб ўтган беш-ўн дақиқа ичида жуда сиқилиб кетдим. Мен тезроқ бориб Мафтунани кўришни хоҳлардим. Хавотирим тобора кучаярди. Қизчам икки ёшга кирган бўлиб, жуда ширин, энди гапира бошлаган вақтлари эди. Уни ҳаддан зиёд яхши кўрардим. Ниҳоят, аям тайёр бўлди. Биз касалхонага жўнадик. Палатага кирганимизда Мафтунанинг кўзлари юмуқ, иситмаси баланд эди. Аяси уни кўтариб олганича йиғлаб юрарди. Мен уни қўлимга олдим, чақирдим. Лекин у кўзини очмас, аҳён-аҳёнда сесканиб кетарди. Унинг юрак уриши шунчалик тез эдики, мен қўрқиб кетдим. Аяси унга нима бўлганини билмаслигини айтди. Мен даволовчи врач ёнига кирдим. Ёш врач йигит Мафтунага аниқ ташхис қўя олмаётганлари, бироқ, барча керакли чоралар кўрилаётганини айтди.\n–Қанақа дори-дармон керак бўлса айтинг. Ҳаммасини топиб келаман,–дедим мен. Врач хотиржам овозда деярли лоқайдлик билан ҳозирча ҳеч нарса керак эмаслигини айтди.\nУ шунчалик бепарво эдики, мен уни ёмон кўриб кетдим. Эртаси куни мен Мафтунани текширтиришга кучлироқ врач топиб келишимни айтганимда унинг жаҳли чиқди. Биз тортишиб кетдик. Касалхонадан чиқиб, жаҳл билан машинага ўтирдим-да қаёққалигини ўзим ҳам билмаган ҳолда жадал юргизиб кетдим. Мен хаёлан анави врач йигит билан олишардим. «Намунча аблаҳ бўлмаса. Бировнинг боласига заррача ачинмайди-я», деб ўйлардим. Таниш шифокорларни бирма-бир эслай бошладим. Аксига олиб бирорта ҳам жўяли фикр келмасди калламга. Мен жуда ҳаяжонланардим. Рулда эканим эсимда ҳам йўқ. Ўша пайтда ҳаракат қоидаларига риоя қилмай кетаётган эканман. Бир вақт кучли сигнал товуши қулоғимга кирди. Мен газни босдим... Тормоз овози эшитилди... Бошимни кўтариб қарасам, рўпарамда каттакон юк машинаси кўндаланг турарди. Мен тормоз босдимми ёки йўқми, эслай олмайман. Қарсиллаган овоз ва синган ойналарнинг жаранглаши эшитилди. Кейин яна нимадир қарсиллади. Бирдан ҳамма ёқ жимжит бўлиб қолди. Миям худди ишламаётгандай ҳеч нарсани ўйламасдим. Орадан қанча вақт ўтди, билмайман. Бир пайт мени машина ичидан кимлардир тортиб олаётганини билдим. Улар нималардир дейишар, мен эса ҳеч нарсани эшитмас эдим. Атрофимни одамлар ўраб олди. Мен карахт бўлиб қолган эдим. Кейин бирдан «Эй, Худо, нима қилиб қўйдим?» деб ўйладим. Машинам ёдимга тушди. Не кўз билан кўрайки, яқинда кредитга олган яп-янги машинам пачоқ бўлган эди. Кейин яна ҳушимни йўқотдим. Ҳеч нарсани англамас эдим. Шунда бирдан қизим Мафтунанинг касаллиги ёдимга тушди-да ўзимга келдим. Энди тезроқ бу ердан кетишни хоҳлаб қолдим. Ўша кунги умрим бир совуқ тушдай ўтди. Аввал шифокорлар, сўнгра милиция ходимлари мен билан суҳбатлашдилар. Кейин англадим-ки, энг гавжум чорраҳада светофор чироқларига амал қилмаганим учун юк машинаси остига кириб кетган эканман. Бу ҳам камлик қилгандай, ўнг томондан келаётган машина менинг машинамга урилган экан. Лекин ўзимга ҳеч нарса бўлмаган эди.\nШом вақтида касалхонага етиб бордим. Қизим ҳамон ўзига келмаганди. Шифокор кириб аямни олиб чиқиб кетди. Бироздан сўнг аям қайтиб кирди-да ҳаммамиз уйга кетишимизни айтди. Мен, хотиним ҳам ҳайрон бўлдик. Аям кўзимизга қарамасдан нарсаларни йиғиштира бошлади. Мен Мафтунани кўтардим. Биз уйга етиб келганимизда қоронғу тушган эди. Йўлда аямга «машинани устахонада қолдирдим», дедим. Лекин, уйга келгач, дадамга тўғрисини айтдим. Мафтунанинг оғир касаллиги боис машина ҳақида ҳеч ким оғиз очмади. Бу вақтга келиб, Мафтуна сесканмай қўйган, анча тинчиб қолганди. Бир кунда бошимдан ўтган оғир уқубатлар чарчатганми, ухлаб қолибман. Йиғи овозидан уйғониб кетдим...»\nИкромжон йиғлар, кўз ёшларини яширишга уринмай ҳам қўйган эди.\n«Мафтуна шу ухлаганича, қайта уйғонмади. Кетма-кет зарбалардан эсанкираб қолдим. Мен учун ҳаёт ўз маъносини йўқотган эди. Анчагача ўзимга келолмадим. Тушларимда Мафтунани кўтариб юрсам машина бостириб келаверарди. Қизим бечорани ҳар куни янгидан йўқотгандай бўлардим. Шундай кунларнинг бирида бирдан «қизим касал, жон ука...» деган ўша йигитни эслаб қолдим. Шу билан гўё барча бахтсизликларим сабабини топгандай эдим. Ич-этимни ея бошладим. Лекин кеч эди.\nТирикмисан, демак ҳали мағфират эшиклари очиқ, деганларидек, аста-секин ўзимни қўлга олдим. Кейинчалик танишларим мана бу машинани ижарага беришди. Биринчи ишлаб топган пулларимдан эллик минг сўм жамғариб, машина ғаладонига солиб қўйдим. Мақсадим ҳалиги йигитни топиб, пулини қайтариш. Ҳалигача мана шу пул ёнимда юради, бирор тийинини ҳам ишлатмайман. Чунки... чунки, у бировнинг ҳақи. Мен буни тушундим. Лекин ўша йигитни тополмаяпман».\nБу вақтда машина тоғлар оралаб юқорига кўтарила бошлаганди.\nИкромжон ҳикоясини тугатди-ю сукутда қолди. Орқа ўриндиқда келаётган аёл йиғлар эди. Мен ҳам хаёлан ўз ўтмишимни тафтиш қила бошладим.\nМанба: -"Олтинкўл" газетаси.\nОлтинкўл туман маркази.


Ўзбекистонлик мардикорларнинг ўз ҳамюртларига нисбатан ноқонуний ҳаракатлари кўп учраб туради.\nСанкт Петербургда ўз юртдошини зўрланганликда айбланаётган 22 ёшли Жонибек Авазов ҳибсга олинди.\nБу ҳақда Озодликка маълумот берган Санкт Петербург Тергов қўмитасининг ОАВ билан алоқалар бўйича масъули, адлия катта маслаҳатчиси Сергей Капитоновга кўра, бу йигит 45 ёшли аёлни нафақат зўрлаганликда, балки унинг қимматбаҳо буюмларини тортиб олганликда ва кейинчалик тамагирликда айбланмоқда.\n- Мен бунақасини учратмаганман. Бу йигитга зўрлагани учун 10 йил, талон-тарож учун яна 7 йил берилиши мумкин. Буни албатта суд ҳал этади, деди Сергей Капитонов.\nУнинг айтишича, Санкт Петербург шаҳрининг Приморск тумани 44-полиция бўлимига ўзига номаълум шахс дўқ-пўписа қилаётгани юзасида шикоят қилиб, ўзбекистонлик аёл мурожаат қилган.\nБу аёл кимдир телефон орқали ундан ҳужжатларни қайтариб бериш учун 20 минг рубл пул сўраётганини айтган. У полициячилардан норасмий тарзда бу шахсдан қутулишга ёрдам беришни сўраб ҳатто оз миқдорда пул ҳам таклиф этган.\nПолиция ходимлари ўзбекистонлик аёл билан суҳбатдан кейин телефон қилаётган шахс унга пистолет билан дўқ қилиб зўрлагани ва тилла буюмлари ҳамда қўл телефонини олиб қўйганини аниқланган.\nЎз яқинларига бу ҳодиса ҳақида гапиришдан уялган аёл уни зўрлаган йигит ўзбек эканлигини айтган.\nНиҳоят, полиция ходимлари уни ариза ёзишга кўндирган ва 25 сентябр куни тамагир билан учрашувга ўзлари чиққан. “Пионерская” метро бекати ёнидаги бозорчада учрашув белгилаган бу шахс полициячиларни кўриши биланоқ қочишга тушган.\n- У ўз юртида енгил атлетика билан шуғулланган экан, қўлимиздан чиқиб қочишга улгурди, лекин узоққа кета олмади: кўчада ўтиб кетаётган одамлар ёрдамида қўлга олинди, дейди тергов бошқармаси ходими Сергей Капитонов.\nПетербург полициячилари махсус амалиёти давомида қўлга олинган айбланувчи 23 ёшли Ўзбекистон фуқароси Жонибек Авазов эканлиги аниқланди.\n26 сентябр куни Санкт Петербург Тергов қўмитаси бош бошқармаси терговчиси Иванов Россия Жиноят Кодексининг 131 (зўрлаш) ва 161 (талон-тарож) моддалари юзасидан жиноий иш қўзғатди.\nҲибсга олинган Авазов дастлабки сўроқ давомида ўз айбига иқрор бўлиб, ўзбек аёлидан тортиб олган буюмларнинг бир қисмини қайтариб берган.\n27 сентябр куни шаҳар суди Жонибек Авазовни ҳибсда қолдириш ҳақида қарор чиқарди.


Шоҳжаҳон Эргашев даволанмоқда! Аҳволи қандай? - Zamin.uz\nШоҳжаҳон Эргашев карантин бокс “Замин” янгиликларини “Инстаграм”да кузатиб боринг\n21.05.20, Ҳаёт тарзи\nБритания ҳукумати июлдан аҳолини молиявий қўллаб-қувватлашни тўхтата бошлайди\n06.05.20, Ҳаёт тарзи\nИнсонлар карантин пайтида нималарга эътибор беришлари лозим?\nҲафта давомида сизни нима кутмоқда?\n12.11.18, Ҳаёт тарзи\nҲафталик башорат: Ўзингизга ишонинг! (8—14 октябрь, 2018 йил)\n08.10.18, Ҳаёт тарзи


Бугун Финал... / CHAMPIONAT.asia\nБугун Лиссабондаги "Да Луж" стадионида Европа чемпионлар лигаси финал ўйини бўлиб ўтади.\nТошкент вақти билан соат 23:45да бошланадиган баҳсда Мадриднинг икки клуби тўқнаш келади. Бу йил Испания чемпиони номига сазовор бўлган "Атлетико" Европа чемпионлар кубогининг 9 карра соҳиби "Реал"га қарши ўйнайди.\nМусобақанинг 59 йиллик тарихида илк бор финалда битта шаҳар клублари ўзаро кураш олиб боришади.\n"Реал" учун бу мусобақадаги 13-финал бўлади. Жамоа сўнгги бор 2002 йил ҳал қилувчи ўйинда иштирок этган. 12 йил олдин "Қироллик клуби" финалда "Байер"ни мағлуб этиб 9-кубокни қўлга киритганди.\n"Реал"нинг барча финаллари:\n1997/98: "Ювентус" - "Реал" 0:1 ("Амстердам Арена", Амстердам)\n"Атлетико" эса бунга қадар фақат бир бор финалга чиққан. 1973/74 йилги мавсумда "Эйзель" стадионида "Бавария" билан курашган. Луис Арагонеснинг 114-дақиқада урган голи Мадрид клубини олдинга олиб чиққан. Бироқ "Бавария" қолган вақт ичида ҳисобни тенглаштиришга эришган - 1:1. Икки кундан сўнг бўлиб ўтган такрорий ўйинда мюнхенликлар рақибга имкон қолдиришмаганди - 4:0.\n"Реал" ва "Атлетико" еврокубокларда уч бор тўқнаш келишган. Қизиғи барча учрашувлар 1959 йилда бўлиб ўтган. Европа Чемпионлар кубоги ярим финалининг биринчи ўйинида "Реал" ғолиб бўлган - 2:1. Жавоб баҳсида "Атлетико" ютган - 1:0. Ўша вақтларда бундай ҳолат рўй берса нейтрал майдонда ҳал қилувчи баҳс ташкил этилар эди. Сарагосадаги "Ла Ромареда" стадионида бўлиб ўтган учрашувда "Қироллик клуби" 2:1 ҳисобида зафар қучиб финалга чиққанди.\nБугунги баҳсда ким ғолиб бўлишига тахмин қилиш қийин. Барчасини ўйин кўрсатиб беради.\nП.С. СПОРТ телеканали жуда катта эҳтимол билан баҳсни кўрсатмайди. Сабаби телеканалда учрашувни кўрсатиш ҳуқуқи мавжуд эмас.


Оталар жасоратига эҳтиром | Ўзбекистон Халқ демократик партияси\n2020-04-22 12:04:52 354\nНаманганлик Аҳмадали ота 95 ёшни қарши олди. Ота элликдан зиёд набираю эваралари даврасида, эл-юрт эъзозида. Ўзидан кўпайишиб, эл ўртасида обрў эътибор қозонган 3 ўғил ва уч қизи оила аъзолари билан ташриф буюрганида Аҳмадали отанинг хонадони тўйхонага айланади.\n1941 йилда кўнгиллилар сафида Ватан ҳимоясига отланган 20 ёшли суқсурдай йигит кўплаб ҳамюртлари қатори фронтга отланганида Куйбишевдаги махсус тайёргарлик батальонида бир ҳафталик ўқув амалиётидан сўнг поездга ўтириб, Москва ҳудудидаги Саратов вилоятидан кўприкчилар махсус батальони таркибида жангга киради. Руминия, Кавказ, Арманистон худудларидаги аёвсиз жангларда иштирок этиб, ғалабани Чехославакияда кутиб олишга муваффақ бўлади.\n— Урушнинг бирор дақиқаси йўқки, хотиржам тин олишга имкон берса, бирор сонияси йўқки қурбонсиз ўтса, — дейди отахон ўйчан тикилиб. - Фарғоналик дўстим оддий аскар Мамажоновни Чехославакияга ёриб кириш жангларининг бирида душман ўқига бой бериб қўйганим, газандаларни чекинтириб, Чехославакия марказидаги бир бино пештоқига зафар байроғини тикаётган қуролдошим ҳам душман ўқидан нобуд бўлгани ҳали-ҳануз ичимни зирқиратиб, оғритади.\nБиз фашист газандаларидан озод қилган жойларда омон қолган болаларни, қарияларни Ўзбекистонга эвакуация қилиниши ўшандаёқ ичимда ифтихор уйғотарди.\nҲайрият, менинг юртим Ўзбекистон урушдан жабрланганларга паноҳ бўлмоқда. Эвакуация қилинганлар билан биргаликда бизнинг қишлоқларга ҳам яхши хабарлар етиб боряпган бўлса керак. Ҳар ҳолда ота-оналаримиз хиёл бўлса ҳам кўнгли тўлиб, ғалабага янаям ишонишаётганини ўйлардим.\nЖангларнинг бирида фашистлар ўқи мени ҳам оғир яралади. Чап кўзимдан айрилдим.\nОдамнинг боши Аллоҳнинг тоши, деб бежиз айтилмаган. Бош эсон бўлса қўлсиз ё оёқсиз, кўздан айрилиб ҳам яшаш мумкин экан.\nЎқийдиган, илм оладиган ёшлик пайтларимиз урушнинг ўлим тахлика солган ўқ ёмғирлари остида қолиб кетди. Худога шукурки, чеккан машаққатларимиз зое кетмаган экан. Бугунги фаровонлик, осойишталикни кўриб, айниқса, ҳукуматимизнинг, шахсан Президентимизнинг кўрсатаётган ғамхўрликлари, бунча имтиёзлар, мукофоту рағбатлар ҳар қанча шукронага арзирли. Икки марта Ҳаж зиёратини адо этиш бахтига муяссар бўлдим.\nЭртаю кеч дуодаман, Юртимизга, тинчлигимизга кўз тегмасин. Болаларимиз бахтли яшашсин!\nАҳмаджон ота Мамадалиев, қайта-қайта дуога қўл очиб, эзгу тилаклар билан ўз хотираларини ўртоқлашдилар.


Олимлар инсонни секингина ўлдирувчи "қотил"ни аниқлашди\nМиллий соғлиқни сақлаш хизмати катталар кунига олти граммдан кўп бўлмаган туз истеъмол қилиши кераклигини таъкидлайди. Бироқ, лондонлик мутахассислар янги тадқиқот ўтказдилар ва бу жуда кўп деган хулосага келишди.\nТhe Sun нашрининг ёзишича, тузни ҳаддан ташқари кўп истеъмол қилиш юқори қон босимига олиб келади ва бу ўз навбатида юрак хуружи ёки инсульт каби бошқа соғлиқ муаммоларини келтириб чиқаради.\nМутахассислар ўз хулосаларини New England Journal of Medicine журналида чоп этишди. Улар ўз тадқиқотида туз истеъмолини кунига 2,5 граммга 18 фоизга ошириш юрак хасталиклари хавфини оширишини аниқладилар. Олимлар шунингдек, калийнинг танадан чиқарилиши кунига 1000 мг га оширилса, инсульт ва юрак хуружи хавфи 18% га камайганини аниқладилар.\nТадқиқотнинг бир қисми сифатида олимлар кунига бир марта маълум вақт оралиғида 10 000 соғлом катталардан сийдик намуналарини йиғишди. Уларнинг фикрича, бу туз истеъмолини ўлчашнинг энг тўғри усули.\nТадқиқотлар тузни истеъмол қилиш ва юрак касалликлари, шу жумладан юрак хуружлари ва қон томирлари ўртасидаги боғлиқликни тасдиқлади. Одам тузни қанча кам истеъмол қилса, касалланиш хавфи шунчалик камаяди.\nЛондон университетининг юрак-қон томир тиббиёти профессори, Action Against Salt ташкилоти раиси ва тадқиқот ҳаммуаллифи Грем Макгрегор туз истеъмолини камайтириш қон босимини пасайтириш ва касаллик хавфини камайтиришнинг энг самарали усули эканлигини айтди.\nУ шундай деди: "Британия ҳукумати узоқ вақт давомида озиқ-овқат саноатига барчамизга зарар етказадиган соғлиқ муаммоларини кучайтиришга рухсат берди. Соғлиқни сақлашни яхшилаш ва тенгсизликларни бартараф этиш учун янги бошқарув энди озиқ-овқат саноатини биз сотиб олган озиқ-овқатларга қўшилган туз миқдорини камайтиришга мажбур қилиши керак. Буни қонунчилик ёки солиққа тортиш орқали амалга ошириши мумкин."\n2003 ва 2011 йиллар оралиғида Британия ҳукумати мамлакатда туз истеъмолини камайтиришга ёрдам берди, бу ихтиёрий равишда камайтириш дастурини ишлаб чиққан биринчи давлатлардан бири эди. Бу озиқ-овқат саноатини озиқ-овқатга ортиқча туз қўшилишидан воз кечишга мажбур қилди. Кўпгина мамлакатлар ушбу дастурдан нусха кўчиришган ва баъзилари ҳатто туз қонунларини қабул қилишган.\nБританияда ҳамма нарса ихтиёрий равишда амалга оширилди. Мамлакатда туз истеъмоли 2014 йилдан бери ўзгармаганлигини айтадиган кўп нарса бор.\nЖамият саломатлиги институти (Лондон университети) профессори ва тадқиқот ҳаммуаллифи Фенг Хе тузни истеъмол қилиш ва юрак-қон томир касалликлари ўртасидаги боғлиқликни жуда аниқ айтди.\n“Шунинг учун биз илм-фанга шубҳа қилишни бас қилишимиз ва туз истеъмолини камайтириш учун тўғридан-тўғри чора кўришимиз керак. Бу борада аҳоли учун тавсиялар анча йиллар аввал ишлаб чиқилган. Энди ҳаракат қилиш вақти келди ", дея қўшимча қилди у.\nКиритилди: 14:50 22.11.2021. Ўқилди: 5376 марта. Фикрлар сони: 0 та.


МДҲнинг Сочи саммити\nSiz quyidagi sahifadasiz: Home Mega content demo ПРЕЗИДЕНТ ИСЛОМ КАРИМОВНИНГ “ЎРТА АСРЛАР ШАРҚ АЛЛОМАЛАРИ ВА МУТАФАККИРЛАРИНИНГ ТАРИХИЙ МЕРОСИ, УНИНГ ЗАМОНАВИЙ ЦИВИЛИЗАЦИЯ РИВОЖИДАГИ РОЛИ ВА АҲАМИЯТИ” МАВЗУСИДАГИ ХАЛҚАРО КОНФЕРЕНЦИЯНИНГ ОЧИЛИШ МАРОСИМИДАГИ НУТҚИ\nEng ko`p so`raladigan savollar\nMTM haqida qanchalik xabardorsiz?\nHa markaz vazifalaridan xabardorman - 83.3%\nHa eshitganmag - 16.7%\nYo`q xabardor emasman - 0%\nOvozlar soni: 6\nThe voting for this poll has ended on: 11 Apr 2013 - 07:07\nHozir saytda 20 mehmon va foydalanuvchi yuq online\nwww.press-service.uz - Президент матбуот хизмати\nhttp://www.fundngo.uz/ - Ўзбекистон Республикаси Олий Мажлиси Ҳузуридаги Нодавлат Нотижорат Ташкилотларини Ва Фуқаролик Жамиятининг Бошқа Институтларини Қўллаб-Қувватлаш Жамоат фонди\nwww.uza.uz Ўзбекистон ахборот агентлиги\nwww.gov.uz Узбекистон ҳукумат портали\nwww.lex.uz Ўзбекистон қонунлари, меъёрий ҳужжатлар базаси сайти\nwww.xs.uz Халқ сўзи газетаси сайти\nwww.edu.uz Олий ва ўрта махсус таълим вазирлиги сайти\nwww.nimfogo.uz Фуқаролик жамиятини шаклланишини мониторинг қилиш мустақил институти\nwww.natlib.uz/ - А. Навоий номидаги Ўзбекистон миллий кутубхонаси\nЎзбекистон Республикаси Президенти Шавкат Мирзиёев 2017 йил 10-11 октябрь кунлари Россия Федерациясининг Сочи шаҳрида бўлиб ўтган Мустақил Давлатлар Ҳамдўстлиги Давлат раҳбарлари кенгаши мажлисида иштирок этди.\nСаммитнинг асосий тадбирлари 11 октябрь куни бўлди.\nСочидаги Халқаро конгресслар марказида Ўзбекистон Республикаси Президенти Шавкат Мирзиёевни Россия Федерацияси Президенти Владимир Путин кутиб олди.\nДастлаб МДҲ давлат раҳбарлари тор доирада учрашув ўтказди. Унда Ҳамдўстлик доирасидаги ҳамкорликни янада мустаҳкамлаш, ушбу халқаро тузилма фаолиятини такомиллаштириш масалалари муҳокама қилинди, минтақавий ва халқаро масалалар юзасидан фикр алмашилди.\nМустақил Давлатлар Ҳамдўстлиги 1991 йил 8 декабрдаги МДҲни тузиш тўғрисидаги битим ҳамда 1991 йил 21 декабрдаги мазкур битимга протокол асосида ташкил қилинган. Ушбу халқаро тузилмага Ўзбекистон Республикаси, Озарбайжон Республикаси, Арманистон Республикаси, Беларусь Республикаси, Қозоғистон Республикаси, Қирғизистон Республикаси, Молдова Республикаси, Россия Федерацияси, Туркманистон, Тожикистон Республикаси ва Украина аъзо ҳисобланади. Ижроия қўмита МДҲнинг ижро этувчи, маъмурий ва мувофиқлаштирувчи идорасидир.\nЎзбекистон МДҲ доирасидаги кўп томонлама ҳамкорликда фаол иштирок этиб келмоқда. Бу аъзо мамлакатлар билан турли соҳалардаги алоқалар ривожига ҳисса қўшмоқда.\nПрезидентимиз Шавкат Мирзиёев Ўзбекистон Ҳамдўстлик мамлакатлари билан савдо-иқтисодиёт, инвестиция, транспорт, туризм, илм-фан, таълим ва хавфсизлик соҳаларидаги ҳамкорликни ривожлантиришдан манфаатдорлигини таъкидлади. Йил бошидан буён мамлакатимиз билан МДҲ давлатлари ўртасидаги товар айирбошлаш ҳажми 20 фоиз ўсган.\nЎзбекистон тузилмадаги иштирокини янада фаоллаштиради. Шу йил 3 ноябрь куни пойтахтимизда МДҲ Ҳукумат раҳбарлари кенгаши йиғилиши ўтказилади.\nДавлатимиз раҳбари аъзо мамлакатлар ўртасида ўзаро ишонч ва ҳамкорликни мустаҳкамлаш, Ҳамдўстлик доирасида янги, аниқ лойиҳаларни ишлаб чиқиш ва амалга ошириш зарурлигини қайд этди.\nТранспорт ва коммуникациялар ҳамкорликнинг стратегик муҳим йўналиши ҳисобланади. Ўзаро интеграциялашган транспорт тизимларини ривожлантириш, Ҳамдўстлик минтақасининг улкан транзит салоҳиятидан тўла фойдаланиш барча учун манфаатли. Маъмурий жараёнларни такомиллаштириш ва ўзаро имтиёзлар бериш бу борада муҳим аҳамият касб этади.\nТуризм соҳасидаги имкониятлар ҳам тўла ишга солинмагани, бу имкониятларни таҳлил қилиш ва аниқ чора-тадбирлар ишлаб чиқиш зарурлиги таъкидланди.\nАфғонистондаги вазиятга ҳам эътибор қаратилди. Жиноий даромадларни легаллаштириш, коррупция, терроризм, наркобизнес каби хавф-хатарларга қарши биргаликда курашиш масалалари муҳокама қилинди.\nМДҲга раислик қиладиган навбатдаги мамлакат масаласи кўриб чиқилди. Умумий қарорга мувофиқ, 2018 йилдан ушбу халқаро тузилмага раислик Тожикистон Республикасига ўтди.\nПрезидентимиз Шавкат Мирзиёев шу муносабат билан Президент Имомали Раҳмонни табриклади ва ушбу масъулиятли вазифани бажаришда муваффақиятлар тилади.\nДавлат раҳбарлари музокараларни кенгайтирилган таркибда давом эттирди.\nМажлисда Ҳамдўстлик мамлакатларининг Парламентлараро ассамблеяси фаолиятини такомиллаштириш, Ташқи ишлар вазирлари кенгаши ва Иқтисодий кенгашини ривожлантириш, келгуси йилларда МДҲнинг маданий пойтахтларини белгилаш каби масалалар муҳокама қилинди.\nМДҲга аъзо мамлакатлар давлат раҳбарларининг Оила институти ва анъанавий оилавий қадриятларни қўллаб-қувватлаш бўйича баёноти, Ҳамдўстликда 2019 йилни Китоб йили, 2020 йилни 1941-1945 йиллардаги улуғ Ватан урушида қозонилган ғалабанинг 75 йиллиги йили, деб эълон қилиш ҳақида қарор қабул қилинди.\nҲамдўстлик мамлакатларининг жиноий даромадларни легаллаштириш, терроризм ва қирғин қуролларини тарқатишни молиялаштириш, коррупцияга қарши курашиш соҳаларидаги ҳамкорлигига доир концепциялар маъқулланди.\nШунингдек, МДҲ мамлакатлари ўртасидаги ҳамкорликни мустаҳкамлашга қаратилган яна қатор ҳужжатлар қабул қилинди.\nСаммит доирасида Ўзбекистон Республикаси Президенти Шавкат Мирзиёев билан Россия Федерацияси Президенти Владимир Путиннинг учрашуви бўлиб ўтди.\nШавкат Мирзиёев ушбу учрашувдан мамнунлигини билдириб, Ўзбекистон билан Россия ўртасидаги стратегик шериклик ва иттифоқчилик муносабатлари аниқ амалий мазмун билан бойиганини алоҳида таъкидлади.\nВладимир Путин Шавкат Мирзиёевни Сочига ташрифи билан қутлаб, Ўзбекистон Республикаси Президентининг жорий йил апрель ойида Россияга давлат ташрифи чоғида эришилган келишувлар изчил амалга оширилаётгани ва бу ўз самараларини бераётганини қайд этди.\nЎзбекистон билан Россия ўртасидаги ҳамкорлик 2004 йил 16 июнда имзоланган Стратегик шериклик тўғрисидаги шартнома, 2005 йил 14 ноябрда имзоланган Иттифоқчилик муносабатлари тўғрисидаги шартнома асосида изчил ривожланиб бормоқда. Мамлакатларимиз БМТ, ШҲТ, МДҲ каби халқаро тузилмалар доирасида ҳам самарали ҳамкорлик қилиб келмоқда.\nЎзбекистон Президентининг Россияга давлат ташрифидан сўнг ўтган қисқа даврда ўзаро алоқалар сезиларли фаоллашди. Ҳамкорлик доирасига янги соҳалар қўшилди. Кейинги ойларда ҳукуматлараро ва ҳудудлараро даражада бир қанча ташрифлар амалга оширилди.\nРоссия Ўзбекистоннинг муҳим савдо-иқтисодий шерикларидан. Мамлакатимизда Россиянинг етакчи компания ва банклари иштирокида йирик инвестиция лойиҳалари амалга оширилмоқда. Экспорт ва импортнинг барча кўрсаткичлари бўйича ўсиш кузатилмоқда. Йил бошидан буён ўзаро товар айирбошлаш ҳажми 3 миллиард доллардан ошган.\nЯқинда Тошкентда бўлиб ўтган Ўзбекистон – Россия бизнес-форумида икки мамлакат ишбилармонлари кўплаб истиқболли келишувларга эришди.\nСаноат ва қишлоқ хўжалиги тармоқлари ўртасида кооперация кучаяётгани, бизнес вакиллари ҳамкорлиги кенгаяётгани, халқларимиз ўртасидаги маданий-гуманитар алоқалар мустаҳкамланиб бораётгани таъкидланди. Москва ва Бутун Рус Патриархи Кириллнинг Ўзбекистонга ташрифи ҳам халқларимиз ўртасида дўстлик ва ўзаро англашувни мустаҳкамлашга хизмат қилгани қайд этилди.\nУчрашувда икки томонлама ҳамкорликни янада ривожлантириш масалалари муҳокама қилинди. Томонларни қизиқтирган минтақавий ва халқаро масалалар юзасидан фикр алмашилди.\nЎзбекистон Республикаси Президенти Шавкат Мирзиёев билан Беларусь Республикаси Президенти Александр Лукашенконинг учрашуви бўлиб ўтди.\nШавкат Мирзиёев давлат раҳбарларининг 2016 йил Самарқандда ўтган учрашувидан кейин Ўзбекистон ва Беларусь муносабатлари фаоллашгани, ўзаро савдо айланмаси сезиларли ошганини таъкидлади. Икки мамлакат иқтисодиёти бир-бирини тўлдириши, қишлоқ хўжалиги, тўқимачилик, машинасозлик, озиқ-овқат саноати ва бошқа соҳаларда фойдаланилмаган катта имкониятлар мавжудлиги қайд этилди.\nАлександр Лукашенко Беларусь Ўзбекистон билан ҳамкорликни ҳар томонлама ривожлантиришдан манфаатдор эканини таъкидлади.\nБеларусь Ўзбекистонга Марказий Осиёдаги муҳим иқтисодий шерик сифатида қарайди. Мамлакатларимиз ўртасидаги муносабатлар дўстлик ва ўзаро манфаатдорлик тамойиллари асосида ривожланиб бормоқда.\nҚўшма корхоналар ташкил этиш, савдо уйларини кенгайтириш, хомашёни чуқур қайта ишлаш бўйича ҳамкорлик қилиш масалалари муҳокама қилинди.\nПрезидентимиз Шавкат Мирзиёев Беларусь Президенти Александр Лукашенкони Ўзбекистонга таклиф этди.\nТошкент – Сочи – Тошкент.\nYangiliklarga xabardor bo`ling\nKo`p ko`rilgan maqolalar\nПРЕЗИДЕНТ ИСЛОМ КАРИМОВНИНГ “ЎРТА АСРЛАР ШАРҚ АЛЛОМАЛАРИ ВА МУТАФАККИРЛАРИНИНГ ТАРИХИЙ МЕРОСИ, УНИНГ ЗАМОНАВИЙ ЦИВИЛИЗАЦИЯ РИВОЖИДАГИ РОЛИ ВА АҲАМИЯТИ” МАВЗУСИДАГИ ХАЛҚАРО КОНФЕРЕНЦИЯНИНГ ОЧИЛИШ МАРОСИМИДАГИ НУТҚИ\nМАМЛАКАТИМИЗДА ДЕМОКРАТИК ИСЛОҲОТЛАРНИ ЯНАДА ЧУҚУРЛАШТИРИШ ВА ФУҚАРОЛИК ЖАМИЯТИНИ РИВОЖЛАНТИРИШ КОНЦЕПЦИЯСИ\nЎзбекистон Республикаси Президенти Ислом Каримовнинг Вазирлар Маҳкамасининг мажлисидаги маърузаси\nПрезидент Ислом Каримовнинг Халқ депутатлари Андижон вилояти кенгашининг навбатдан ташқари сессиясидаги нутқи\nБУХОРО ВИЛОЯТИ ННТЛАРИ ФАОЛИЯТИНИ ТАКОМИЛЛАШТИРИШ ЙЎЛИДА ЯНА БИР ҚАДАМ\nPrezident Islom Karimovning O‘zbekiston Respublikasi Konstitutsiyasi qabul qilinganining 22-yilligiga bag‘ishlangan tantanali marosimdagi ma’ruzasi\nГРАНТ ЛОЙИҲАСИ АСОСИДА ЯНА БИР МУҲИМ ТАДБИР\nObod turmush yili\n<< < Yanvar 2018 > >>\n© BuxDU 2013 MTM.BuxDU.UZ. Mualliflik huquqi himoyalangan


Халқаро қўмитанинг сирларга тўла ишлари - 28 Мая 2008 - Ҳимоячи\nДушанба, 20.09.2021, 08:53\nГлавная » 2008 » Май » 28 » Халқаро қўмитанинг сирларга тўла ишлари\nХалқаро қўмитанинг сирларга тўла ишлари\nХалқаро қизил хоч қўмитаси бир неча йил давом этган музокаралардан сўнг яна Ўзбекистон қамоқхоналаридаги аҳвол билан бевосита таниша бошлаганига ҳам икки ой бўлди.\nЎтган давр мобайнида қилинган ишлар ва мавжуд вазият ҳақида “Озодлик” мухбири қўмитанинг Ўзбекистондаги миссияси вакили Раул Форстер билан суҳбатлашди.\nОзодлик: Ўзбекистон қамоқхоналаридаги вазиятнинг ўта ëмонлиги халқаро ҳисоботларда акс этган. Назарингизда ўзбек қамоқхоналаридаги бугунги аҳвол қандай, илгаригидан яхшими ëки ëмон?\nРаул Форстер: Бу жуда яхши савол. Агар сиз биз тарқатган маълумотларни ўқиган бўлсангиз, ўзбек қамоқхонаси қандай маскан экани ҳақида етарлича хабар топа оласиз.\nОзодлик: Сизнинг ташкилотингиз охирги маротаба ўзбек қамоқхоналарига қачон ташриф буюрди?\nРаул Форстер: Биз ҳар ҳафта қамоқхоналарга бориб, маҳкумлар аҳволи билан яқиндан танишмоқдамиз. Бу бизнинг ишимиз. Биз доимо қамоқхоналардаги маҳкумлар аҳволи билан қизиқамиз.\nОзодлик: Масалан, бугун бирор ўзбек маҳкумининг ҳолидан хабар олдингизми?\nРаул Форстер: Бугун ҳам бир ўзбек маҳкуми билан қамоқхонада учрашувимиз режалаштирилган эди, аммо баъзи сабабларга кўра, бу ташриф кейинги ҳафтага кўчирилди.\nОзодлик: Ўзбекистондаги айнан қайси қамоқхоналарга бормоқдасиз? Масалан, Қўйлиқдаги аëллар қамоқхонасини ҳам бориб кўрдингизми?\nРаул Форстер: Ҳа, бордик. Умуман биз Ўзбекистондаги барча жазони ўташ масканларини кўздан кечирмоқдамиз.\nОзодлик: Қўйлиқдаги аëллар қамоқхонасида сиëсий маҳбус Мўътабар Тожибоева сақланмоқда. Унинг ҳолидан хабар олдингизми?\nРаул Форстер: Ҳа, биз у кишининг журналист ва инсон ҳуқуқлари фаоли эканини биламиз. Унинг ҳолидан хабардормиз. Аммо бизнинг маҳкумлар билан учрашувимиз тафсилотлари конфедициал ҳисобланади. Биз учрашувдан кейин ўзбек расмийларига тавсиялар берамиз.\nОзодлик: Қандай тавсиялар?\nРаул Форстер: Яхши ва тўғри савол. Аммо бизнинг тавсияларимиз ҳам конфедициалдир.\nОзодлик: Жаслиқ қамоқхонасига ҳам бордингизми?\nРаул Форстер: Жаслиқдаги қамоқхонани бориб кўриш режаларимиз бор. Бу борада жиддий иш олиб бормоқдамиз.\nОзодлик: Ўзбек қамоқхоналари ҳақида гапирилганда уни Иккинчи жаҳон уруши давридаги немис концлагерлари билан қиëслашади. Сизнингча, бу параллелда жон борми?\nРаул Форстер: Биз бошқа қамоқхоналар билан ўзбек қамоқхоналарини қиëслаш билан шуғулланмаймиз. Биз параллеллар ҳам ўтказмаймиз. Биз алоҳида олинган маҳкумлар шароитини ўрганамиз.\nХҚХҚ миссияси томонидан қамоқхоналардаги вазият билан танишиш 2005 йил августда, Андижон воқеаларидан сўнг бутунлай тўхтатилганди. Энди эса расмийлар ХҚХҚ ходимларига олти ой синов муддати давомида турмаларга кириб маҳбусларни кўришга ижозат берган.\n2005 йилдан олдин халқаро ташкилот вакилининг қамоқхонага қай тарзда ташриф буюргани ҳақида собиқ маҳбуслардан бири “Озодлик”ка ҳикоя қилиб берди:\n“Ташриф бўлишидан олдин бу ҳақдаги хабар маҳбусларга етиб борган ва у ерда ҳамманинг оғзини ёпиш, ортиқча гапирсанг изоляция қиламиз, деган маънодаги қўрқитувлар бўлган. Кейин ташриф буюрувчилар келди. Улар меҳмонларга шунақа шароит қилиб беришганки, кичкина битта жойга ҳалиги лаганбардорлар бўлади-ю ўз манфаатини кўзлайдиган, ўшаларни киргиза бошлаган. Улардан “ҳамма нарса яхши ва ҳаммаси жойида” каби ҳамда сафсатабозликдан бошқа қандай жавоб олинади. Мен кейин буларнинг ëнига отилиб чиқдим. Олдимни тўсишган бўлса ҳам мен чиқдим ва уларга бор нарсаларни гапирдим. Гапимнинг ўртасида: “Сизлар кетганингиздан кейин мен бу ерда тазйиқ ва босимларга учрайман”, деб айтдим. Мен 3 ой изоляторда ëтдим. Барзанги йигитлар мени роса тепкилашди. Мени қалдирғоч, яъни ўнг ва чап қўл тепадан ëки ўнг қўл ва чап қўл пастдан қилиб кишанлашди. Мен шу тариқа 5 соат турдим. Мен у ерда ўлиб кетишим керак эди. Мен буларнинг олдидан қандай тирик чиққанимга ўзим ҳайронман. Ўзи буларнинг мени ўлдириб юбориш нияти бор эди”.\nПросмотров: 818 | Добавил: himoyachi | Рейтинг: 0.0/0


8.09.2017 йилдаги ЎРҚ-444-сон «Болаларни уларнинг соғлиғига зарар етказувчи ахборотдан ҳимоя қилиш тўғрисида»ги Қонун қабул қилинди. Ҳужжат «Халқ сўзи» газетасида эълон қилинган бўлиб, ярим йилдан кейин кучга киради. Бу ҳақда Norma.uz хабар бермоқда.\n• ОАВ маҳсулоти;\n• босма маҳсулот;\n• ҳар қандай турдаги ташувчилардаги аудиовизуал маҳсулот;\n• ДТдан фойдаланган ҳолда тарқатиладиган, телекоммуникация тармоқларига, шу жумладан Интернетга жойлаштириладиган ахборот;\n• компьютер ўйинлари;\n• томошабоп тадбирлар воситасида тарқатиладиган ахборот.\n• унинг мавзуси, жанри, мазмуни ва бадиий безаги;\n• муайян ёш тоифасидаги болалар томонидан ундаги ахборотнинг идрок этилиш хусусиятлари;\n• ундаги ахборотнинг болалар соғлиғига зарар етказиш эҳтимоли.


Синоптиклар 4-8-апрел кунлари учун об-ҳаво маълумотини маълум қилишди\n4-8-апрел кунлари Ўзбекистонда кутилаётган об-ҳаво маълумоти\n4 Aprel 14:04 Жамият\n4 8 апрел ёз ОБ-ҲАВО ПРОГНОЗ СИНОПТИК ЎЗГИДРОМЕТ\nМетеорологлар яқин кунларда ўзбекларга деярли ёзга ўхшаш қуруқ ва иссиқ ҳавони ваъда қилмоқда.\nҲафтанинг биринчи ярмида ҳаво ҳарорати кундузи иқлим нормасидан 8-10 даража юқори бўлади.\nЧоршанба куни ҳаво кундузи 30-33 даражагача исийди, дея хабар бермоқда «Ўзгидромет».\n4-5 апрел кунлари шимолий ва чўл зонасида шамолнинг баъзи жойларда 15-20 м/с гача кучайиши мумкин.\nИш ҳафтасининг иккинчи ярмида республика бўйлаб юқори ва ўрта қатламларда булутлар кузатилади. Бироқ тоғли ҳудудларда фақат 7 апрел куни қисқа муддатли ёмғир ёғиши ва момақалдироқ бўлиши мумкин. Ҳарорат кундузи бироз пасайиб, 23-28 даража илиқ бўлади.\nЎзбекистонда шу ҳафтада кутилаётган об-ҳаво маълумоти\nЕИ санкцялари Алишер Усмонов ва Россия Федерациясининг бошқа йирик тадбиркорларига таъсир кўрсатди


Пеле “ЖЧ - www.Voydod.net\nФутбол бўйича уч карра жаҳон чемпиони Пеле Бразилияда 2014 йилда бўлиб ўтадиган жаҳон чемпионатига қуръаташлаш маросимида қатнашишдан бош тортди.\nМашҳур футболчи қуръа ташлаш жараёнида Бразилия термажамоаси учун ноқулай бўлган рақибларни танлаши мумкинлиги боис шундай қарор келган, деб ёзади “The Daily Mail”нашри.\nАйтиш жоизки, қуръа ташлаш маросимида Пеледан мамлакатни тақдим этишни Бразилия президентиДилма Руссефф сўраган. Машҳур футболчи бундан олдин ҳам жаҳон чемпонатларида қуръа ташлаш маросимидақатнашган, аммо бу сафар уни рад этишга қарор қилган. Шунга қарамасдан, собиқ футболчи маросимнинг ўзигакелади ва унинг тантанали қисмида қатнашади.\nЭслатиб ўтамиз, жаҳон чемпионатига қуръа ташлашмаросими 6 декабрь куни Тошкент вақти билан соат 21:00 да бўлиб ўтади. Маросим давомида турнирнинг 32 таиштирокчи жамоаси\nсаккизта гуруҳга (ҳар бирида тўрттадан) тақсимланади.


Суарес: Агар кимдир Мессига қасддан жароҳат етказишга уринмаса, мен ҳам Рамоснинг елкасини оғритмайман\n12:15 / 19.11.2015\n“Бизни ўта қийин ўйин кутиб турибди. Бутун дунё футбол жамоатчилигининг эътибори ўша куни Мадридда бўлади. Биз мазкур ўйинга жиддий тайёргарлик кўряпмиз.\n"Сантьяго Бернабеу" ўйингоҳидан яхши ва ёмон хотиралар қолган. Мен янги жамоам таркибидаги дебютимни айнан шу ўйинда нишонлагандим. Лекин ўша ўйинда юта олмаганмиз.\nОлдинда турган ўйинда ким фаворитлигини ва бу ўйин натижасида мавсум чемпиони номи маълум бўлиши ҳақида аниқ гап айта олмайман.\nМессининг таркибимизга қўшилганидан барчамиз мамнунмиз. Унинг майдонга тушиш тушмаслигини аниқ билмаймиз. Аммо унинг бизга ёрдам беришини умид қиламиз. Барчасини вақт кўрсатади, унинг ушбу ўйинда ҳаракат қилиши унинг жароҳатини янгилаб олишига сабаб бўлиши ҳам мумкин.\nМен бу ўйинда Рамоснинг жароҳат олган елкасига атайин яна оғриқ етказиш ниятида эмасман. Ўз ўрнида рақиб футболчилари ҳам Мессига нисбатан қасддан қўпол ўйнашади деб ўйламайман. Ахир барчамиз ҳамкасблармиз”, — дейди Суарес.


Норовнинг Покистон ташрифи тугади\n22 апрел 2021, Тошкент вақти: 06:59\nЎзбекистон Ташқи ишлар вазири Владимир Норов 2 апрел куни Исломободдан Тошкентга жўнаб кетди.\nПокистонга расмий ташрифининг биринчи кунида Норов Покистон Ташқи ишлар вазири Маҳдум Шоҳ Маҳмуд Қурейши билан сўзлашув олиб борди.\n31 март куни у Покистон армияси Бирлашган штаблари қўмитаси бошлиғи¸ генерал Тариқ Мажид ва бошқа расмийлар билан учрашди.\n1 апрел куни эса Покистон президенти Осиф Али Зардорий Ўзбекистон Ташқи ишлар вазирини қабул қилди.\nВладимир Норовнинг Покистон раҳбарлари билан сўзлашуви чоғида савдо-иқтисодий алоқаларни кенгайтириш, минтақавий хавфсизлик, Афғонистон муаммоси, транспорт, энергетика ва бошқа соҳаларда ҳамкорликни ривожлантириш масалалари муҳокама қилинди.\nЗардорий Ўзбекистон Ташқи ишлар вазирига Покистоннинг Шанхай ҳамкорлик ташкилотига тўлиқ аъзо бўлиш ниятида экани ва бу борада Ўзбекистон қўлловига мунтазирлигини билдирди.\nВладимир Норовнинг Покистонга расмий сафари 30 март куни бошлаган эди.


Йиллар ўтиши давомидаги ҳаракат ҳар қандай соҳа ёки касбда энг зарур нарса – тажриба дея аталмуш жиҳатни тақдим қилар экан.\nАраб жамоаларига қарши футбол ўйнаш қийиндан-қийин эканлиги ҳақида гапиришга ҳам ҳожат йўқ. Ўтган 25 йил давомида ўша ярим орол жамоаларини ўзига ҳос асабларимизни қақшатадиган “тактика”сига қарши бизнинг йигитларимизда “зидди тактика” ҳам шаклланибди, қаранг...\nБаҳс олдидан жаҳоннинг қайсидир “етук мутахассислари” Қатарнинг ғалабасига фол очишди. 2022 йил мундиал ўтказишга тараддуд кўришни бошлаган мамлакатда ҳақиқий футбол нафаси кезаётгани бор гап. Ҳал қилувчи босқичнинг илк ўйинида Эрон термасига аламли тарзда бой берилган 3 очко ҳам “жигарранглилар”ни фақат ютуқ учун майдонга тушишига омил саналарди. Агар кетма-кет икки ўйин бой берилса қатарликлар учун мундиал йўли туманга бурканаётганидан дарак бериши эса ўйинга янада кучли қизиқиш уйғотди. Яна учрашув ўз майдонингда бўлиб турса...\nЛекин, бизнинг йигитларда ўйинни ютиш учун бошқа мотивация бор эди... Бу ҳақда тушунча бериб ёзишни эса ҳожати бўлмаса керак.\nЎйин асабий бошланиб, кескинлик ошиб борар, мухлислар томонидан босим остида қолган майдон эгалари омадни ҳужумдан изларди. Чап қанотдан зарбалар ёмғири-дўли, биз кўп ҳам алқамайдиган Лобановдан моҳирона сейвлар иккинчи бўлимда ўз сўзини айтди. Мухлислар беш ёшга “ёшариши”ни истайдиган Саша Гейнрих маҳорат бобида ҳали навқирон эканлигини исботлаб тўп узатади ва Кримецнинг “омадли боши”га теккан копток дарвоза тўрини ичкарисидан ҳилпиратди.\nЙигитлар голни қувониб нишонламадилар. Қўллар бир лаҳзага осмонга узалди, холос. Бу ҳаракат маъноси уларнинг кўзларида тинди.\nСпорт ўзи шундай ғалати нарса унда ғалаба ва муваффақиятсизликлар кетма-кет ўрин алмашади. Унинг замирида миллат қудрати, орияти ва қадриятлари акс этади. Биз бу жиҳатларга Риода ҳам гувоҳ бўлдик.\nФутбол не ўзи? деган саволга доим бир ҳил жавоб бераман. Футбол – жуда кўплаб инсонлар қалб кўчасининг энг тўрида яшайдиган унсур...\nТеглар: ЖЧ-2018 Ўзбекистон ғалабаси нишонлаш Доха\n12:15 Осиёга 8,5 та ўрин: ЖЧ—2026 дан бошлаб мундиал иштирокчилари 48 тага етиши ҳақида ФИФА 10 январь куни эълон қилади


Даврон Файзиев Жанубий Корея билан ўйин олдидан: Шундай масалаларда мураббийларимизнинг боши доим оғрисин\n15 январь, 2020, 08:54 2075\nТеглар:2020-Осиё чемпионати U-23 | Даврон Файзиев | ЎФА | Ўзбекистон ОТЖ | Любинко Друлович | Жанубий Корея\nБугун таркибда қандай ўзгаришлар бўлиши мумкин\nХабарингиз бор, айни кунларда Таиландда 23 ёшгача бўлган футболчилар ўртасида Осиё чемпионати баҳслари бўлиб ўтмоқда.\nБугун “C” гуруҳида сўнгги 3-тур учрашувлари бўлиб ўтади. Жумладан, мухлисларнинг эътибори Ўзбекистон - Жанубий Корея баҳсига қаратилган.\nЎФА матбуот хизмати раҳбари Даврон Файзиев телеграмдаги ўзининг саҳифасида учрашув олдидан ўз фикрларини билдириб ўтди.\n- Вазият оддий, математика қилмасаям бўлади, ютасан ва гугуҳда биринчи ўринни оласан. Мабодо нимадир ўхшамаса, шунчаки ютқазмайсан. Бизгаку оддий, боллар эса 90 минут жанг қилмаса бўлмайди. Корея билан бир меҳмонхонада, бир жойда овқатланамиз. Ҳаммаси новча, бақувват йигитлар. Уларга қарши мобиллик ва тезлик, тўпни пастлатиб ўйнаса бўлади.\nЎйлашимча, кореялик мураббий турнирдаги асосий рақобатчисини бугуннинг ўзида қоқилтиришга уриниб кўради. Бизда катта ротация қилинмаса керак. Балки рақибнинг ҳусусияти ва футболчиларимиз физик ҳолатидан келиб чиқиб Друлович 1-2 позицияни янгилар. Менга ва ўйлайманки кўпчиликка қизиқ, фантазиста позициясида Бозоров ёки Тўхтасиновдан қай бири тушиши. Шундай масалаларда мураббийларимизнинг боши доим оғрисин. Танлов бўлсин. Рақобат бўлсин. Бу йигитлар нега бундай даражада? Чунки шуни орзу қилган бошқа сонминглар орасидан ёриб чиққан. Буёғигаям шу ўрни учун ҳавотирли муҳит сақланиб қолиши муҳим. Ҳар бир жамоада. Омад, боллар!, - деди Даврон Файзиев.\nДаврон Файзиев билан жонли эфирда мулоқот бошланди!


Ўзбекистон Ёзувчилар уюшмаси » Саъдулло Қуронов. “Ўтмишдан эртаклар” қиссасининг юраги\nАсосий Адабий танқид Саъдулло Қуронов. “Ўтмишдан эртаклар” қиссасининг юраги\nСаъдулло Қуронов. “Ўтмишдан эртаклар” қиссасининг юраги\nХХ аср бошлари олдинига тилшунослик илмида акс этган структурализм, кейинчалик адабиётшунослик, умуман, бутун санъатшуносликнинг асосий методларидан бирига айланади. Структурализм баддий асарга систем бутунлик сифатида қараб, ҳар бир қисмни мазмун учун даҳлдор санайди. Унга кўра қисмларнинг узвий боғлиқлиги, шаклда уларнинг ўзаро таъсири маънони ҳосил қилади. Айни дамда маъно шаклнинг ҳосиласи сифатида ўрганилади.\nСтруктурализмнинг давомчиси сифатида юзага келган постструктурализм эса маънони нафақат асар қурилишидан, балки бу тартиботнинг яралиш силсилаларидан ҳам қидиради. “Постструктурализмга кўра, матнни тушуниш “деконструксия” орқали амалга ошади: аввалига матн элементар узвларга ажратилади (“деструксия”), кейин қайта йиғилади (“реконструксия”) ва шу асно матнга ижод онлари контекстида муаллиф ихтиёридан ташқари, англанмаган тарзда ёки ўзи яширишни хоҳлаганига зид ўлароқ кириб қолган маъноларни очишга интилади” . Таъкидлаб ўтиш жоизки, постструктурализм ҳозирги кун санъатшунослигининг энг илғор методларидан саналади.\nАбдулла Қаҳҳорнинг машҳур “Ўтмишдан эртаклар” қиссасини ҳам юқоридаги тамойилларга монанд тадқиқ этиш мумкин. Зеро, асар структураси жудаям ўзига хос бўлиб, у нисбий мустақилликка эга боблардан таркиб топган. Яъни бу бобларга матндан узиб олиганда ҳам яҳлит ҳикоя сифатида қараш мумкин. Асар структураси мустақил ҳикоялардан иборат эса-да, у ўқувчида бир бутун таассурот уйғотади. Тўғри, биз роман жанрига хос асарларнинг шу йўсинда ташкил топишига кўп гувоҳ бўлганмиз. Аммо бутун бир ижтимоийликни, характерлар ҳилма-хиллигини акслантирувчи романдан фарқли ўлароқ, муайян қаҳрамон тасвирига асосланган қиссанинг структурал бутунлигини ҳам мустақил ҳикоялар воситасида таъминлаб бўлармикан?\nАлбатта, “Ўтмишдан эртаклар” қиссаси давр манзараларини кўрсатишда романдан сира қолишмаслигини тан олмоқ керак. Аммо роман деганлари зиддиятли, бутун бир муҳит билан қарама-қарши муносабатда тура олувчи қаҳрамон воситасида яратилади. “Ўтмишдан эртаклар” қиссасида эса, айни, шу қаҳрамон мавжуд эмас. Адиб қолоқ, жаҳолатга ботган халқни тасвирлашга уринаркан, буни қаҳрамонлар ҳарактерини таснифлаш баробарида амалга оширади. Аҳамиятлиси, асарга кириб келаётган ҳар бир қаҳрамон бир мақсадда – ўз-ўзига чоҳ қазиётган жамият манзараси ифодаси йўлида умумлашади. Бу қаҳрамонлар – уста Абдуқаҳҳор: адиб идеалига яқин, янгича фикрга эга шахс. Уста замонанинг бошқа кишиларидан фарқли ҳолда янгиликларни тўғри қабул қила олади, кези келганда ҳақ сўзни тап тортмай айта олади. Шу хислатлари туфайли замон уни хушламайди. Ҳар ёққа кўчиб юришга мажбур қилади. Ёлғиз отнинг чанги чиқмаганидай, энди уста Абдуқаҳҳор ҳам бошқалардай бўлишга, улардай фикрлашга маҳкум бўлади.\nУстанинг онаси бўлмиш кампирга қарияларнинг типик вакили сифатида қараш мумкин. У бир муҳитда қотиб қолган, ўзгаришларга кўниколмайди ва бошқаларни ҳам шунга мажбурлайди.\nТўрақул вофуруш “ўликни ёғини ялаган”, фақат ўз манфаатини кўзлаб иш тутувчи, зиқна ва муғамбир инсон эди.\nВалихон сўфи даврнинг “илмли” шахсларидан бўлиб, одамларга сўзи ўтгудай. Аммо обрўйи баланд, “зиёли” кишиларининг бундай худбинлиги, ўқувчида замона ҳақидаги тасаввурни янада кенгайтиради.\nЯна шундай одамлар ҳам бор эдики, улар йигитларини ҳезалакликда айблаб, барчани оёққа турғизади, лекин юзбошининг хуни учун йигирма деҳқонни олиб кетишаётганда жим қараб тураверади. Али-лайлак каби йигитлар ноҳақликларни кўриб, билиб турар, бунга нафрат кўзи билан қарар, лекин бирор чора кўришга келганда юракларидаги қўрқув бунга йўл қўймас эди.\nСанаб ўтган образларнинг бари “Тешиктош” ҳикоясидаги Бабар сиймосида бирлашади. Бабар даврнинг умумий кўриниши, у ўзида замонни ортга тортувчи жаҳолатни, мутеликни ва қолоқликни мужассам этади. Аммо “Тешиктош” боби адиб болалигига боғлиқ сюжет воқеаларига бевосита таъсир этмаслиги билан бошқа ҳикоялардан ажралиб туради. Яъни ҳикоя қаҳрамони Бабар, унгача яратилган бошқа образлардан (Кампир, Тўрақул вофуруш, Валихон сўфи ва ҳ.к) фарқли ўлароқ адиб ҳаёт йўлига алоқадор эмас. Шундай экан “Тешиктош” ҳикоясининг асарга киритилишига сабаб нимада?\nАввало, асар Абдулла Қаҳҳорнинг болалик хотиралари билан боғлиқ эканлигига эътибор қилиш даркор. Зеро, ёзувчи қисса аввалидаёқ Бабар исмли йигит ҳақида эслаб ўтади. Балки, у болалигини, яратилажак асарини бу воқеаларсиз тасаввур эта олмагандир? Иккинчи тарафдан “Тешиктош”нинг асар композициясида тутган ўрни беқиёс даражада муҳим. Аслида қиссани қисса қилиб турган, ундаги изчиллик ва бутунликни таъминлаб турган омил ҳам шу ҳикоядир. Яъни “Тешиктош” ўзидан олдинги ҳикояларни умумлаштиради, маълум маънода якунлайди. Умуман, асарни қўлга олган ўқувчининг уни “силлиққина”, бир бутунликда ўқиб чиқишига сабаб ҳам ҳикояларнинг тўғри тартибланганию бу тартибда бир ҳикоянинг доминантлик касб этганидир.\n“Tешиктош”да лақма, “отқоровул юр деса юрган, тур деса турган, устидан ошириб ўқ узганда киприк қоқмаган” Бабар образи тасвирланади. Ёзувчи уни туҳмат билан отқоровул қўлига тушиб қолишида ҳам, совуқдан музлаб ўлишида ҳам, аввало, ўзи айбдор эканлигини таъкидламоқчи бўлади. Айни пайтда бу муаллиф илгари сураётган фикр, ўтмишдагиларнинг турмуш тарзи, ижтимоий-маданий ҳаётидаги қолоқлик ва мутелик тасвири учун мос эди. Ёзувчи асарга қаҳрамонларни кетма-кетлик билан олиб кираркан, даврнинг салбий кўриниши димамик равишда ўсиб боради. Ҳар бир қаҳрамон умумлашманинг маълум бир қисмини тўлдиради ва замонани жаҳолат сари тортади. Энди жамиятнинг шундай бир вакили бўлсинки, унда даврнинг умумий кўриниши мужассам бўлсин. Изчил сюжетга алоқадор бўлмасада “Тешиктош”нинг асарга киритилиши ана шу муаммони ҳал этади.\nДемак, “Тешиктош”нинг аҳамияти асар сюжетида эмас, балки, композиция ва мазмунда муҳимроқ. Шу маънода у қиссанинг кулминацияси вазифасини ўтаб беради. Яъни умумлашиб бораётган қолоқ жамият кўриниши Бабарга келиб ўзининг чўққисига чиқади. Энди ундан ўртиғи, ундан-да тубанроғи бўлиши мумкин эмас.\n“Ўтмишдан эртаклар” қиссаси турли рангдаги гўзал тошлардан терилган мозаика кабидир. Агар мозаикани жуда яқиндан туриб кузатсак, гўзал тошларни-ю, уларни улаб турган чокларнигина кўра оламиз, холос. Лекин унга узоқдан қараганимизда, у бор гўзаллиги билан бутун бир санъат асарини ифодалайди. Аммо ўша бутунликни бирданига юқоридан кузата олмаймиз. Аввало, қисмларни ўрганиб, ўзимизни бутунлик сари тайёрлашимиз керак бўлади.\n“Ўтмишдан эртаклар” қиссасида жами ўн саккизта боб бўлиб, “Тешиктош” буларнинг ўн биринчиси. Биз уни асарнинг маркази деб биларканмиз, шартли равшда қиссани иккига: “Тешиктош”гача ва “Тешиктош”дан кейинги ҳикоялар тарзида ажратиб таҳлил қилишимиз ҳам мумкин. Дастлабки ўн ҳикоя “Бир-икки сўз”, “Фалокатнинг шарофати”, “Индамас”, “Зингерли бой”, “Ҳур қиз”, “Худо”, “Тўрақул вофуруш”, “Бир палла тарвузнинг пўчоғи”, “Валихон сўфи”, “Одам заводи” кабилардан иборат. Агар биз “Тешиктош”ни асар кулминацияси деб билсак, бу ўн ҳикоя сюжетнинг дастлабки унсурларини ўзида жамлаган бўлиб чиқади.\n“Тешиктош”гача бўлган ҳикояларда сюжетдаги ўсиш, ривожланиш яққол сезилиб туради. Буни уста оиласининг узлуксиз кўчиб юриши ва асарга киритилаётган қаҳрамонларнинг жудаям сермаҳсуллиги билан изоҳлаш мумкин. Дейлик, сюжетдаги тугунни биринчи кўчишга сабаб бўлган воқеа – Олим буванинг опаси, устанинг “шайтон аравасидан” чўчиб ўлгани ва буванинг қизи устани ҳаёсизликда айблаб, отасига айтиб бергани яратаса, каҳрамонларимизнинг турли жойларга кўчиб юриши воқеалар ривожини таъминлайди. Ўз-зидан бу кўчиб юришлар ёзувчи ниятидаги жамият картинаси шакиллантира боради.\nАйни “Тешиктош”дан кейинги ҳикояларда асар мазмуни ва структурасида кескин бурилиш пайдо бўла бошлайди. Албатта, бу кульминациядан кейин ёзувчининг ечимга томон бурилиши эди. “Тешиктош”дан кейин “Оқпошшонинг арзандаси”, “Дукчи эшон кўланкаси”, “Арафа”, “Кўзалар”, “Муҳаммаджон қори”, “Бир бошга икки ўлим”, “Қўқон харобалари орасида”, ҳикоялари ўрин олган. Эътибор қилинса бобларнинг номланишидаёқ жиддий фарқни сезиш мумкин. Яъни асарга муайян қаҳрамон билан боғлиқ воқеалар тасвиригина эмас, балки бутун бир ижтимоий-сиёсий вазиятни қамраб олган ҳикоялар ҳам кирита бошланади. Умуман, бу ҳикоялар ҳам юқоридагиларига ўхшасаб кетса-да, адиб улардан ўзга мақсадларда фойдалангани яққол сезилиб туради. Айтмоқчи бўлганимиз, кейинги бобларда ҳам қаҳрамонларнинг кўчиб юриши, янги образларнинг киритилиш ҳолатлари кузатилади, аммо буни ёзувчи бошидан ўтказганларининг шартли баёни сифатида шарҳлаш ўринли бўлади. Зеро, сўнги етти ҳикояда ёзувчининг асл мақсади жаҳолатга ботган жамиятни тасвирлаш бўлмай, балки “Тешиктош”гача яратилган жамиятнинг маълум ҳодисаларга бўлган муносабати орқали, вазиятни таҳлил қила бошлайди. Мардикор олиш, “босмачилар” ҳаракати, инқилобдан кейинги ҳолатларга муносабат – буларнинг барчаси жамиятнинг ўта қолоқлашиб кетганлигидан далолат бериб турарди. Энди асар ифодасида “Шу ҳолимизда нимага ҳам эришиш мумкин эди?” қабилидаги саволларнинг чарҳ ураётганини пайқаш мушкуллик туғдирмайди.\nБабар адибни умри давомида ўйлантирган, қийнаб келган одамлардан бўлса ажаб эмас. Зеро, асарнинг биринчи “Бир- икки сўз” бобидаёқ Абдулла Қаҳҳор Бабарни тилга олади: “Ўттизинчи йилларнинг ўрталарида болалигимни ўйлаганимда чалакам-чатти туш кўргандай бўлган эдим: думли юлдуз чиққан эди; Бабар (Бобир бўлса керак) йигитни отқоровул милтиқ билан отганда ўлмаган эди, шунда отқоровул одамларга юзланиб: “Ёпирай, бунақа баттол ўғрини умримда кўрган эмасман, устидан ошириб ўқ узибману киприк қоқмайди-я!” деган эди”. Воқеани кўриб турган Абдулланинг жажжи юраги бундан таъсирлангандир? Ҳаёти давомида бундай одамларни кўп кузатгандир? Бошқа бир қанча асарларидаги қаҳрамонлар ҳам шунинг аксидир? Балки асарнинг яралишига сабабчи бўлган омиллардан бири ҳам шу Бабардир?..


“Қамоқдан президентликка”: Садир Жапаровга ўхшаган етакчилар кўп бўлганми? - 13.01.2021, Sputnik Ўзбекистон\nДастлабки маълумотларга кўра, Садир Жапаров 10 январ куни бўлиб ўтган президентлик сайловларида ғолиб бўлди. У 16 нафар рақибни 80 фоизга яқин овоз билан ортда... 13.01.2021, Sputnik Ўзбекистон\nАйрим дунё етакчилари сиёсий олимпга чиқишдан аввал судланган ва озодликдан маҳрум этиш жойларида бўлишган. Sputnik Қирғизистон бундай давлат раҳбарлари рўйхатини тузди.Жапаров сиёсатга тўғри жазони ўташ колониясидан қайтди, унга одамларни гаровга олиш айблов қўйилган. 4 октябрда бўлиб ўтган парламент сайловларининг дастлабки натижаларидан норозилиги сабабли бошланган тартибсизликлар вақтида тарафдорлар уни озод қилишди. Олти кун сўнг Жапаров мамлакат бош вазири лавозимига тасдиқланди. Беш кундан кейин у президент Сооронбай Жээнбековни истеъфога чиқишга мажбур қилди ва ўзи давлат раҳбари вазифасини бажаришга киришди."Қамоқ орқали" ҳокимиятга келган бошқа давлатларнинг раҳбарлари:Фидель КастроКубалик инқилобчи ва давлат арбоби 1953 йилда Сантьяго-де-Куба шаҳридаги Монкададаги ҳарбий казармага бостириб киришга муваффақиятсиз уринишидан сўнг қамоқхонага тушади. Айнан ўшанда биринчи марта "Озодлик ёки ўлим!" деган машҳур шиор янгради.Инқилобий ҳаракат шафқатсизларча бостирилди, Фидел Кастрони ҳарбий трибунал суд қилди. У 15 йилга озодликдан маҳрум этилди, аммо 1955 йил май ойида жамоатчилик фикри босими остида исёнчи амнистия қилинди. Шу йили у Мексикага кетди.Кастро даври 1959 йилда Кубада инқилоб ғалаба қозонганидан ва Фульхенсио Батиста диктатураси ағдарилгандан сўнг бошланган. Январ ойида Кастро армия қўмондонлигини ўз зиммасига олди, февралда эса ҳукумат бошлиғи лавозимини эгаллади. У мамлакатни деярли эллик йил - 2008 йилгача бошқарди. Сўнгги йилларда у давлатни бошқаришдан нафақага чиқди ва ҳокимиятни исёнчилар армиясида жанг қилган укаси Раулга топширди.Иосип Броз ТитоБолқоннинг энг таниқли сиёсатчиларидан бири Иосип Броз Тито давлат раҳбари бўлишидан олдин икки марта қамоққа олинган. Бу биринчи мартада Биринчи жаҳон уруши пайтида юз берган, ўша вақтда у Австрия-Венгрия императорлик армияси таркибига жалб қилинган. Тито нима учун ҳибсга олинганлиги ҳақида аниқ маълумот йўқ. Бир версияга кўра, у исёнга даъват қилгани учун ҳибсга олинган, бошқасига кўра эса у руслар томон қочмоқчи бўлган. Нима бўлганидан қатъий назар, у тез орада тўлиқ оқланди.1928 йилда иккинчи марта ҳибсга олинди, ўшанда Тито беш йил оғир меҳнатга ҳукм қилинган. У 1934 йил март ойида озод қилинган. Кейинчалик у Югославия Коммунистик партиясининг раҳбарларидан бирига айланди. 1948 йилда у бош вазир ва ташқи ишлар вазири бўлди ва 1953 йилда Тито президент этиб сайланди. У бу лавозимни умрининг охиригача - 1980 йил майигача эгаллаган.Вацлав Гавел1989 йил 29 декабрда Чехословакияда ҳукумат тепасига социалистик тузумни таниқли танқидчиси, драматург Вацлав Гавел келди. Аслида ҳеч қандай сиёсий тажрибага эга бўлмаган одам пост-коммунистик Чехословакиянинг биринчи президенти бўлди ва у қулаганидан кейин Чехия Республикасининг биринчи президенти бўлди.Ҳокимиятга келишдан олдин у бир неча бор ҳибсга олинган. Биринчи марта 1977 йилда давлат хизматчисига тажовуз қилганликда айбланиб, ҳибсга олинда. Гавел бир неча ой қамоқда ўтирди, сўнгра иш тўхтатилди. 1979 йилда у яна - давлат тўнтаришига уриниш учун ҳибсга олинган ва 4,5 йилга озодликдан маҳрум қилинган. Кейинчалик Гавел сохта айбловлар билан яна иккита қамоқ жазосини олди. Ниҳоят, у президент этиб сайланишидан олти ой олдин озодликка чиққарилган.Уго ЧавесҚаттиққўл ва харизматик Венесуэла етакчиси Уго Чавес 1992 йил бошида президент Карлос Андрес Пересни ҳокимиятдан ағдаришга уриниш муваффақиятсиз тугагандан сўнг қамоққа тушди. Полковник Чавес ҳукуматга таслим бўлишидан олдин, унинг яширин ҳаракати томонидан уюштирилган давлат тўнтаришига уриниш 18 кишининг умрига зомин бўлди ва 60 киши жароҳатланди.Бўлажак президент икки йилни қамоқда ўтказди, кейинчалик "Бешинчи республика учун ҳаракат" партиясини тузди. Чавес ҳукуматни куч билан ағдариш тарафдори эди, аммо у тактикасини ўзгартириб, 1998 йилда бўлиб ўтадиган президент сайловларига номзодини қўйди. Натижада у 56 фоиз овоз тўплаб, тинч йўл билан ҳокимият тепасига келди. Кейинчалик Чавес уч марта - 2000, 2006 ва 2012 йилларда қайта сайланди.Нельсон МанделаАпартеид режимига қарши афсонавий курашчи Жанубий Африканинг биринчи қора танли президенти бўлишидан олдин 27 йил қамоқда ўтказди.У биринчи марта 1956 йилда ҳибсга олинди. Мандела ва 156 Африка миллий конгресси фаоллари давлатга хиёнат қилишда айбланди, аммо тўрт йиллик суд жараёнида унга қўйилган айбловлар бекор қилинди.Кўп ўтмай Мандела яна ҳибсга олинди - саботаж ва ҳукуматни зўравонлик билан ағдаришга уринишда айбланди. 1964 йилда у умрбод қамоқ жазосига ҳукм қилинди. У 27 йилнинг ўн етти йилини бир кишилик камерада ўтказди, у ерда олти ой давомида фақат битта ташриф ва битта хат олиш ҳуқуқига эга эди. Мандела эслашича, кирувчи хатлар кўпинча қамоқхона цензурасидан ўтмаган. Қамоқ пайтида у Лондон Университетида сиртдан таҳсил олди ва ҳуқуқшунослик бакалавр даражасига эга бўлган.У фақат 1990 йилда, Жанубий Африканинг янги етакчиси даврида озод қилинди. Тўрт йил ўтиб, Мандела президентлик сайловларида ғолиб чиқди ва 1999 йилгача ушбу лавозимни эгаллади. 1993 йилда у "апартеид режимини тинч йўл билан тугатишда иш олиб боргани ва Жанубий Африкада янги демократия учун замин яратгани учун" Нобел мукофотига сазовор бўлди.\nкуба, европа, венесуэла , чехия, фидел кастро, президент, садир жапаров, қирғизистон\n14:29 13.01.2021 (янгиланди: 20:42 02.04.2021)\n© Sputnik / Фотобанкка ўтишПресс-конференция С. Жапарова по итогам выборов в Киргизии\n© Sputnik / Василий Малышев / Фотобанкка ўтишФидель Кастро в национальной узбекской одежде выступает на митинге в колхозе "Кзыл.\n© AFPИосип Броз Тито\n© Sputnik / Борис Приходько / Фотобанкка ўтишВацлав Гавел\n© Sputnik / Антон Денисов / Фотобанкка ўтишУго Чавес\n© AP Photo / Theana CalitzНельсон Мандела


Жума намози-неча ракат,қандай ӯқилади? – Ўзбекистон\nГлавная / Жамият / Жума намози-неча ракат,қандай ӯқилади?\nuzbekiston 12.03.2020\tЖамият Comments Off on Жума намози-неча ракат,қандай ӯқилади? 56,586 Показы\nЖума намози ӯқиш тартиби.\nЖума намози. Ҳар жума куни пешин намози ӯрнига ӯқилади. Жами 10 ракатдир. Пешин намозининг4 ракат фарзи ӯрнига 2 ракат фарз жамоат билан ӯқилади. Намоз вақти кириши билан 4 ракат суннат ӯқилади, ҳутбадан кейин эса жамоат билан 2 ракат фарз ва 4 ракат суннат ӯқилади. Жума намозидан кейин 2 ракат ихтиёрий “вакт суннати ” намозини ӯқиш мумкин.\nЖума намози нияти.\nМаълумки, жума намози пешин вақтида ўқилади. Одатга кўра, фарз ва вожиб намозлари учун намозни тайин қилиш шарт. Яъни, “жуманинг фарзини ўқишни ният қилдим”, дейилади. Фарзнинг ададини ният қилиш шарт эмас. Сабаби унинг икки ракат экани маълум.\nЖуманинг суннатини ўқиш учун “намоз ўқишни ният қилдим”, ёки “жуманинг суннатини ўқишни ният қилдим”, ё бўлмаса, “жуманинг тўрт ракат суннатини ўқишни ният қилдим”, деса бўлади.\nЖума намози куйидагилар учун фарз:\nЭркаклар. Аёллар учун фарз эмас.\nОзод бӯлган шахслар.\nКӯзи ожиз бӯлмаган шахслар.\nЖума намозини адо этиши учун хеч бир тӯсқинликка\nдуч келмаган шахслар.\nЖума намози коидалари.\nЖума намозини пешин намози вақтида адо этиш.\nНамоздан олдин хутба ӯқиш.\nЖума намози ӯқиладиган жой барча хохловчилар учун очиқ бӯлиши керак.\nИмомдан ташқари энг камида уч кишининг иштирок этиши. Имом Абу Юсуфнинг фикрига кӯра икки киши ҳам кифоя қилади.\nЖума намози одоблари:\nЖума намозига пайшанба куни ва жума кечасидан тозаланиш, кийимларни ювиш ва унга керакли нарсаларни тайёрлаш билан ҳозирлик кӯриш.\n2. Жума кунида ғусл қилиш – ювиниш. Имом Бухорий ва Муслимнинг «Сахих» китобларида ривоят этилган ҳадислар ва бошқа асарларда келган хабарларга мувофиқ ювинишнинг энг афзал вақти – бу жума намозига боришдан бир оз олдин ғусл этиш.\n3. Баданини поклаб зийнат бериш, тирноқларини олиш, мисвоқ ишлатиб тишларни тозалаш, олдин зикр этилган кир-ифлосликларни бадандан кетказиш каби бошқа тозалик амалларини бажариш, хушбӯйликлар суртиш ва энг яхши кийимларни кийиш.\n4. Жума намозига такбир айтиб пиёда бориш (бунинг иложи булса, албатта… – тарж.). Жоме масжидига охиста ва викор билан юриб бориш лозим. Масжиддан ташкарига чиккунга кадар унда эътикофда булишни ният этиш.\n5. Одамларнинг елкасини босиб утмаслик, намозхонлар уртасида буш жой булса, шу ердан утиш.\n6. Намоз укиётганлар олдидан асло кесиб утмаслик.\n7. Биринчи сафни талаб этиш. Агар маъкул булмаса ва эътироз эшитса, олдинги каторга утмайди. Кечикса, узрли булади.\n8. Имом хужрасидан чикиб минбарга йулланса, нафл намоз укишни ва турли зикрларни тухтатиш хамда муаззинга жавоб этиш билан машгул булиш, сунгра хутбани эшитиш.\n9. Жума намозидан кейин икки ё турт ёки олти ракат суннат намози укиш.\n10. Аср намози адо этилгунга кадар масжидда туриш. Агар шом намозига кадар турса, афзал.\n11. Жума кунидаги дуолар кабул буладиган муборак соатни хузури калб ва дуои зикрлар билан кузатиб бориш.\nУламойи киромлар бу соат тугрисида ихтилоф этишади. Имом Муслимнинг Абу Мусодан ривоят этган якка хадисларида бундай талкин этилади: «Бу соат имом минбарга келиб утириши билан намоз нихоясига етгунга кадар булган вакт уртасида булади». Бошка бир хадисда куйидагича ривоят этилган: «Бу соат имом хутба айтиши билан жума намози тугагунга кадар булган вакт орасида топилади». Жобир ибн Абдуллох розийаллоху анхудан зикр этилган хадиси шарифда эса: «Дуолар ижобат буладиган бу соат аср намозининг охирги соатигачадир», дейилади. Анас ибн Моликнинг хадисларида куйидагича накл этилади: «Бу муборак соатни аср намози билан куёш ботгунга кадар булган вакт орасидан ахтаринглар».\nАбу Бакр Асрам эса куйидаги фикрни айтганлар: «Бу хадислар икки мазмундан холи эмас: ё бу хадисларнинг баъзиси баъзисига караганда сахихрок, ё рамазон ойининг ун кунлигида кадр кечаси кучиб юрганидек, бу соат хам узгариб туради».\n11. Бу кунда Пайгамбар соллаллоху алайхи васалламга саловот айтишни зиёда этиш. Расулуллох соллаллоху алайхи васаллам мархамат килдилар: «Кимки жума кунида менга саксон марта саловот айтса, Аллох таоло унинг саксон йиллик гунохларини (сагираларини) авф этур». (Бу заиф хадис булиб, уни Дайламий уз «Муснад»ида келтирган.) Агар намозхон хохласа, намозда Пайгамбар алайхиссалом учун куйидаги дуони зикр этиши мумкин: «Эй Аллохим! Мухаммадга василани, фазилатни, олий даражани бергин, ул зотни Узинг ваъда этган чиройли макомга юборгил! Эй Аллохим! Пайгамбаримизни бизнинг номимиздан узига муносиб ажр-азим билан сарафроз эт!»\nБунга истигфор айтишни хам кушиш мумкин, зеро бу кунда истигфор айтиш мустахабдир.\n13. Шу куни Кахф сурасини укиш. Хазрат Оиша розийаллоху анходан ривоят этилган хадиси шарифда ривоят этилишича, Расулуллох соллаллоху алайхи васаллам мархамат килдилар: «Улуглиги осмон ва ерни тулдирган ва уни ёзиб турувчи котибига хам шундай улуг ажр бериладиган сура хакида сузлаб берайми? Бу сурани кимки жума кунида укиса, жума билан бошка иккинчи жума ва зиёда яна уч кун мобайнида килган гунохи сагиралари кечирилади. Кайси бир киши уйкуга ётишдан олдин бу сура охиридаги беш оятни тиловат этса, Аллох таоло кечанинг кайси вактини хохласа, уни уша соатда уйготади». Асхоблар: «Орий, айтинг», дедилар. Расулуллох соллаллоху алайхи васаллам: «У Кахф сурасидир», деб жавоб бердилар. (Имом Шавконий узларининг «Ал-фавоид ал-Машму» китобларида бу сохта хадис, деб зикр этганлар.) Яна бошка бир хадисда бундай дейилган: «Жума кунида ёки жума кечасида кимда-ким Кахф сурасини тиловат этса, фитнадан омонда булади». Бу хадис мукаддам зикр этилган хадисдан кифоя этади (яъни, бу хадис олдинги хадиснинг урнини тулдиради). Жума кунида Куръони каримни куп укиш мустахаб. Кодир булса, Куръони каримни жума кунида ёки жума кечасида хатм этиш керак.\n14. Имкон борича жума куни хайр-эхсон ва садакотлар бериш. Садака-эхсонни масжид ташкарисида такдим этиш керак. Жума кунида «Тасбех» намозини адо этиш мустахаб. (Хофиз Абул Хасан ал-Макдасий ва бошкалар бу хакдаги хадисни сахихга хукм этишган.)\n15. Жума кунини охират амалларига хос этиш мустахаб. Узини дунёнинг барча машгулотларидан кайтариб (тухтатиб) четга олиш яхши.\nСледующая Ӯзбек миллий либослар расмлари – келин либослар


Хожатга оид масалалар – Дарё уз Янгиликлар\nГлавная / Маданият / Хожатга оид масалалар\nХожатга оид масалалар\n19.01.2018\tМаданият Comments Off on Хожатга оид масалалар 1,218 Показы\nКундалик хаётимизда хар куни, доимо хожатимиз тушиб турадиган масканлардан бири хожатхонадир. Хожатхона доимо озода ва саранжом булиши лозимдир. Шу билан бирга, у ерга киришнинг уз коидалари ва одоблари бордир.\nКупчилигимиз буларни яхши биламиз, лекин унга амал килишга келганда, бироз бахоналарни топамиз ёки эсимиздан чикканлигини бахона киламиз ва бундай арзимас куринса хам мухим булган ишларга бепарво булиб, уларни бажаришни ортга сурамиз.\nБундай нарсаларга эътибор бермаслигимиздан узимиз ва якинларимиз учун зарар килаётганимизни англамаймиз. Хожатхонада Куръон укилмаганлиги, дуолар килинмаганлиги ва бошка амаллар бажарилмаганлиги сабабли у ерни эркак ва ургочи шайтонлар макон килишган. Дуо килмай, оёк ва бош кийимсиз кирилса, шайтонлар одамларга зарар етказишлари мумкин.\nЭсимиздан чикмаслиги ёки бошка хаёллар билан чалгиб, дуоларни укимасдан кириб колмаслигимиз учун чораларни куриб олишимиз зарур.\nДуоларни 10-15 дакика утириб ёд олсак, эсимизда колади ёки булмаса, когозга ёзиб хожатхонанинг эшигига ёпиштириб куйсак хам булади.\nХожатхонага киришда айтиладиган дуо: Анас розияллоху анхудан ривоят килинади: «Пайгамбар соллаллоху алайхи васаллам качонки халога кирсалар:«Аллохумма инний аъуузу бика минал хубуси вал хобааиси» (Аллохим, Сендан эркак ва ургочи ифлослар (шайтонлар)нинг ёмонлигидан панох тилайман), дер эдилар. (Бешовлари ривоят килишган).\nХожатхонадан чикканда айтиладиган дуо: Анас ибн Моликдан ривоят килинади: «Пайгамбар соллаллоху алайхи васаллам качон халодан чиксалар: «Алхамду лиллахиллазий азхаба анний ал-азаа ва аъфаний» дер эдилар. (Ибн Можа ривояти)\nБош кийимни эшикнинг бирор чеккасига илгич билан осиб куйсак, кираётганимизда кузимиз олдида туради, эсимиздан чикмайди. Оёк кийимни хам шундай килсак булади. Булардан ташкари, хожатхонанинг яна узига яраша одоблари бордир, уларни хам эсимиздан чикармай амал килсак, узимиз учун фойдали булади:\n1.Казои хожат килмокчи булган шахс Аллохнинг исмлари ёзилган, дуолар, салавотлар ва бошка шунга ухшаш нарсаларни узи билан олиб кирмаслиги керак.\n2. Оёк ва бош кийим ила кириш.\n3. Дуони килиб кириш ва чикиш.\n4. Чап оёк билан кириб, унг оёк билан чикади.\n5. Утириб сийиш (эркаклар хам).Оиша розияллоху анхудан ривоят килинади:«Ким сизга Пайгамбар соллаллоху алайхи васаллам тик туриб сияр эди деса, тасдик килманг. У киши факат утириб сияр эди».\n6. Заруратсиз гапирмаслик.\n7. Хожатдан ташкари куп утириб колмаслик.\n8. Шамол тарафга, сувга, кабристонга, йулга, одамлар дам оладиган жойга, ердаги арик ва тешикларга, мевали дарахт тагига ва гусл килинадиган жойга сийилмайди.\n9. Казои хожатни киблага олдини ёки оркасини тугрилаб килиб булмайди.\n10. Казои хожат килаётган шахс осмонга, фаржига ва узидан чикаётган нарсага назар солмайди. Кули билан хар нарсаларни ушламайди. Унгга ва чапга алангламайди, мисвок килмайди.\nУшбу одобларга узимизни ва оила аъзоларимизни одатлантиришга харакат килайлик. Буларни арзимас санаб, эътиборсиз булмайлик.\nПред. Мехнат хам ибодатдир\nСледующая Кашкадарёда 8 нафар вояга етмаган боласи бор оила ажрашиб кетди\nХомиладор булиш йули\nСергей Лавров Узбекистонга нима максадда келаётгани маълум булди


«Журналистларимизни қўллаш ўрнига қўрқитиб қўйсак, уларнинг ўрнини ташқаридагилар эгаллаши аниқ» — Комил Алламжонов\n«Қолаверса, чўчиб қолган блогер ёки журналист анонимга айланиб кетиши мумкин. Журналист ёки блогерлик кўпинча одамнинг қон-қонида бўлади. Атрофдаги ҳаётга бефарқ бўлмаган бу ҳақиқий ватанпарварлар ҳар қандай ҳолатда барибир ёзаверади. Техника асрида информация оқимини тўсишнинг ягона йўли интернетни давлат миқёсида бутунлай ўчириб қўйишдир. Албатта, танловни ҳамма ўзи қилади. Бизнинг чақирувимиз – соғлом ва қонуний муносабатларни йўлга қўйиш. Қонун ҳамма учун: блогер, журналист учун ҳам, ҳоким, вазир учун ҳам бирдек ишлаши керак. Шундагина ҳукмларнинг адолатли эканлигига шубҳа камаяди.\nМаълумот учун, 10 май куни жиноят ишлари бўйича Музработ туман судида блогер Отабек Сатторий устидан суд жараёни ниҳоясига етди ва суд ҳукми эълон қилинди. У туҳмат ва товламачилик моддалари билан айбдор деб топилиб, 6,5 йилга озодликдан маҳрум қилинди. Жазо умумий тартибли колонияларда ўталади.\n«Кўча» курси иборалари, динимизга очиқ эътиқод қилишдан қўрққан пайтларимиз ўтмишга айланди» — Алламжонов президентнинг туғилган кунида сўнгги йиллардаги ислоҳотларни эслади


Ногиронлар ҳуқуқлари тўғрисидаги конвенция Ўзбекистон учун кучга кирди\n2021 йил 28 июлда БМТнинг Ногиронлар ҳуқуқлари тўғрисидаги конвенцияси Ўзбекистон Республикаси учун кучга кирди. Бу ҳақда Ўзбекистон Ташқи ишлар вазирлиги маълум қилди.\nНогиронлар ҳуқуқлари тўғрисидаги конвенция БМТ Бош Ассамблеяси томонидан 2006 йил 13 декабрдаги 61/106-сонли Резолюция билан қабул қилинган ва 2008 йил 3 май куни кучга кирган.\nКонвенция Ўзбекистон Республикаси томонидан 2009 йил 27 феврал куни имзоланган ва 2021 йил 7 июнда ЎРҚ-695-сонли қонун билан ратификация қилинган эди.\nУшбу халқаро шартномада бугунги кунда 184 та давлат иштирок этади.\nКонвенция 50 моддадан иборат бўлиб, унда ногиронлиги бўлган шахсларнинг ҳуқуқлари ва асосий эркинликлари, жумладан уларнинг яшаш, фуқаролик, ҳуқуқий ҳимояланиш, таълим олиш, саломатликларини сақлаш, бошқалар билан тенг равишда меҳнат қилиш, бўш вақтни ўтказиш, дам олиш ва спорт билан шуғулланиш, етарлича турмуш шароитига эга бўлиш ва ижтимоий ёрдам ҳуқуқлари эътироф этилган ва уларни амалга оширишнинг ҳуқуқий кафолатлари белгиланган.\nКонвенцияда қоидаларига риоя этилиши ва иштирок этувчи давлатларнинг мажбуриятларининг бажарилишини мувофиқлаштириш ва бунинг мониторингини амалга ошириш мақсадида БМТнинг Ногиронлар ҳуқуқлари бўйича қўмитаси ташкил этилган.\nЎзбекистонда 2017 йилда Ф-5006-сонли президент фармойиши билан, ногиронлиги бўлган шахсларни давлат томонидан қўллаб-қувватлаш тизимини тубдан такомиллаштиришга қаратилган таклифларни тайёрлаш бўйича комиссия ташкил этилган, президентнинг “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари тўғрисида”ги ПФ-5270-сонли фармони ва 2020 йилда “Ногиронлиги бўлган шахсларнинг ҳуқуқлари тўғрисида”ги ЎРҚ-641-сонли қонуни қабул қилинган.\nКонвенцияда иштирок этиш миллий қонунчиликни ва ногиронлиги бўлган шахсларни ижтимоий ҳимоя қилиш тизимини такомиллаштиришга ҳамда уларни халқаро норма ва стандартларга мувофиқлаштиришга хизмат қилади.\nНогиронлар ҳуқуқлари тўғрисидаги конвенция ниҳоят ратификация қилинди. Бундан қандай умид бор?


Икки ой «яшил» бўлиб турган Пекин вируснинг янги ўчоғи. Ҳукумат қандай чоралар кўрмоқда?\n22:10 / 21.06.2020\nИюнь ойи ўрталарида 20 миллион киши яшайдиган Пекин шаҳри коронавируснинг янги ўчоғига айланди. Сўнгги кунларда Хитой пойтахтида мунтазам равишда аҳоли орасида янги ҳолатлар аниқланмоқда. Хитой ҳукумати шаҳарга кириб-чиқишни бутунлай ёпган, Пекинга яқин шаҳарларда ҳам ҳаракатланиш чекловлари жорий қилинмоқда. Пекиндан бошқа шаҳарларга борган фуқаролар аниқланиб улар карантинга жойлаштирилмоқда.\nПекин аҳолиси тўлиқ тестдан ўтказиладими?\nПекиндаги вазият ҳақида турлича фикрлар билдирмоқда. Шаҳар аҳолисини тўлиқ коронавирусга тестдан ўтказиш кераклиги ҳақида таклифлар ҳам мавжуд. Хитой касалликлар назорати ва профилактикаси маркази катта эпидемиологи Цзен Гуан эса Пекин «иккинчи Уҳан» бўлмаслиги ва пойтахт аҳолисини оммавий тест қилишга зарурат йўқлигини қайд этган.\n«Ҳозирча иккинчи тўлқин содир бўлиши ҳақида фактлар мавжуд эмас, бу шунчаки шартли тахмин. Иккинчи тўлқин бўлиш-бўлмаслиги биз қиладиган профилактик тадбирларга боғлиқ. Кейинги кунлар давомида касалланганлар сони ўсиши мумкин, бироқ кейин вирус назорат остига олинади ва тўлқин пасаяди. Пекин «иккинчи Уҳан»га айланмайди, вирус бошқа шаҳарларга ўта бошлаганидан кейин ҳудудни ёпишга тўғри келди, холос», деган у.\nЦзен Гуаннинг ҳамкасби, Хитой касалликлар назорати ва профилактикаси маркази етакчи эпидемиологи У Цунью ҳам Пекин аҳолисини тўлиқ тестдан ўтказиш шарт эмас деб ҳисоблайди.\n«Пекин шаҳрида кенг миқёсда тест синовларини ўтказиш шарт эмас. Тестни шаҳарнинг юқори таҳликали ҳудудларида ўтказиш кифоя. Ўн миллионлаб тест синовларини ўтказишга ҳожат йўқ», деди у Хитой марказий телевидениеси орқали қилган чиқишида.\nКоронавирус: Пекин ёпилди, ҳукумат иккинчи тўлқиннинг олдини олишга уринмоқда\nПекиндаги ҳолат қандай?\nБозор атрофидаги ҳудудлар қатъий карантинда / EPA\nПекин шаҳар маъмурияти коронавируснинг янги тўлқини тарқалаётгани сабабли 19 июндан бошлаб шаҳарга кириш ва чиқишни чеклаган. Шунингдек, вилоятлар ўртасида автобус қатнови ҳам тўхтатилди. Аҳоли бошқа ҳудудларга боришда фақат ҳаво транспорти ва поезддан фойдаланиши мумкин.\nПекинда Уҳандаги каби транспорт чеклови тўлиқ жорий қилинмаган, лекин ҳолат ўхшаш. Пекин барча шаҳарлараро автобус қатновларини тўхтатди. Автовокзалларда «Махсус комиссия қарорисиз Пекинга кириш ва чиқиш чекланади» деган эълонлар ёзиб қўйилган. Шаҳардаги автошоҳбекатлар аллақачон бўшаб қолган. Аэропортларда ҳам одам унча кўп эмас. Хитой пойтахтига келаётган ва ундан учаётган ички рейслар сони кескин камайган.\nПекинни тарк этиш қуйидаги тоифадаги фуқаролар учун тақиқланади: Covid-19 юқтирганлар, улар билан яқин мулоқотда бўлганлар, шунингдек, касаллик ташқи аломатларсиз кечаётганлар, ҳарорати кўтарилган ва «Синьфади» бозорига ташриф буюрганлар. Касаллик юқтириш хавфи юқори бўлган ҳудудларда яшайдиган ҳар бир кишига шаҳардан чиқиш тақиқланган.\nШаҳарнинг қолган барча аҳолисига фақат фавқулодда ҳолатларда, унда ҳам коронавирус учун тест натижаси манфий чиққани ҳақидаги маълумот билан Пекиндан чиқишга рухсат берилади. Бугунги кунда Хитой пойтахтида касаллик тарқалиши мумкин бўлган хавфли ҳудудларда ҳар куни 400 мингга яқин тест таҳлиллари олинмоқда.\n«Дастлаб мен шаҳарга кириб-чиқаётган фуқаролар туфайли касаллик тез тарқалади ва Пекин аҳолисининг катта қисми тез фурсатда вирус юқтиради деб ўйладим. Адашган эканман, ҳукумат ишларни жуда тез ва тартиб билан ташкиллаштиргани сабаб вирус тарқалиши назоратга олинди», дейди пойтахт фуқароларидан бири.\nПекинда сўнгги кунларда ҳар куни 20-30та инфекция юқтириш ҳолати қайд этилмоқда. Шаҳар кўп миллионли мегаполис эканини инобатга олсак, аниқланаётган беморлар сони АҚШ ва Европадагидан анча паст даражада дейиш мумкин. Аммо унутмаслик керакки, сўнгги икки ой давомида Пекинда касаллик мутлақо аниқланмаган ва шаҳар хавфсиз ҳудуд бўлиб қолаётганди.\nХитойликлар қаттиқ назорат ва тартиб-интизомга бўйсуниб яшашига қарамай, вирус қайтадан аниқлана бошлаши салбий ҳолат ҳисобланади. Қолаверса, касалликнинг аҳоли орасидан аниқлангани хавотирларни янада кучайтиради. Шундай бўлса-да, Пекин маъмурияти тушкунликка тушмай, ўз вақтида кўрилган чоралар сабаб қисқа вақтда касаллик манбасини аниқлаб, уни тўсиб қўйди. Бу эса вирус авж олиб кетишининг олдини олди.\nПекинда кўплаб кварталлар қаттиқ назорат остида қолмоқда. Барча кўп қаватли уйлар, маҳаллаларнинг кириб чиқиш жойларида ўтиб-қайтиш фақат рухсатнома билан амалга оширилмоқда. Шаҳардаги мактабларда дарслар бошланмасдан, яна қолдирилди. Шу билан бирга, шифокорлар инфекция манбасини максимал аниқлашга ҳаракат қилмоқда. Шаҳарда ўзига хос янги тўлқинда илк касаллик аниқланган бемор ҳақида етарли маълумот тўпланган: у «Синьфади» бозоридан бошқа ҳеч қаерга бормаган, ҳеч ким билан ўзаро мулоқотда бўлмаган.\nБу орада «Синьфади» бозорида балиқлар орқали вирус тарқалган деган гап ҳам чиқди. Хитойлик эпидемиологлар эса гап балиқларда эмаслигини айтишмоқда. Вирус нафақат балиқларда, балки бошқа маҳсулотларда ҳам бўлган. Шу туфайли, бугун Пекиндаги дўконлар ва умумий овқатланиш жойларида барча маҳсулотлар текширувдан ўтказиляпти. Чунки дўконларнинг 80 фоизи «Синьфади» улгуржи бозоридан маҳсулот олиб сотади.\nБугун Хитой пойтахти маъмурияти олдида яна бир қийин вазифа – озиқ-овқат инқирозининг олдини олиш масаласи турибди. Мегаполисни хавфсиз озиқ-овқат билан таъминлаш осон бўлмайди. Энди пойтахтга турли озиқ-овқат маҳсулотлари касаллик аниқланган ҳудудларни четлаб ўтиб, бошқа вилоятлардан олиб келинмоқда.\nПекинда аниқланган вирус коронавируснинг янги турими?\nХитой пойтахтида аниқланган хавфли вирус корнавируснинг янги тури деган тахминлар ҳам билдириляпти. Бу орада Хитой касалликлар назорати ва профилактикаси маркази Пекинда беморларда аниқланган ва атроф-муҳитда тарқалган вируснинг гени аниқланганини эълон қилди. Хитой энди унинг турини аниқлаштириш мақсадида Пекин улгуржи бозорида ўтган ҳафта пайдо бўлган коронавируснинг ген маълумотларини Жаҳон соғлиқни сақлаш ташкилотига топширди.\n«Вируснинг генини аниқлаш жуда муҳим. Аммо ҳозирча мавжуд бўлган барча маълумотлар фақат тахминларга асосланган», дейди «Спутник» радиосига берган интервьюсида Россия Соғлиқни сақлаш вазирлигининг Н.Ф. Гамалей номидаги Эпидемиология ва микробиология миллий тадқиқот илмий маркази бўлим мудири, профессор Александр Бутенко.\n«Ҳозирча коронавирус ҳақида жуда кам маълумот мавжуд. Борлари эса турли тахминларга асосланган. Бундан ташқари, Пекинда аниқланган вирус коронавируснинг янги тури эканлиги ҳақида ҳозирча аниқ маълумот йўқ. Хитой пойтахтида аниқланган вирус музлатилган маҳсулотлар орқали Европадан кириб келгани ҳақидаги тахминлар ҳам бор. Бу тахмин асосли бўлиб чиқиши ҳам мумкин, аммо Пекинда тарқалган вируснинг денгиз маҳсулотларидан тарқагани ҳақидаги гаплар фақат тахминга асосланган. Вирус одамдан тарқаб кетган бўлиши ҳам мумкин.\nКоронавирус мутацияга учраган бўлиши ёки бошқа турдаги генлар ўртасидаги рекомбинация кўринишида намоён бўлгани ҳам тахминлардан бири. Пекинда тарқалган коронавирус генини ЖССТга топширилиши жуда муҳим янгилик. ЖССТ яқинда бу ҳақдаги ўз маълумотларини эълон қилади», дейди Александр Бутенко.\nПекинликлар учун қаттиқ чоралар бўладими?\nСўнгги кунларда «Синьфади» бозорида коронавирус аниқлангани ва пойтахт Пекинга кириб-чиқишнинг чеклангани Хитойнинг бошқа турли ҳудудларида хавотир уйғотган ҳамда улар ўзларида бўлиб турган пекинликларни мажбурий карантинга ола бошлаган. Хитой касалликлар назорати ва профилактикаси маркази етакчи эпидемиологи У Цзуньюнинг фикрича, турли ҳудудларда пекинликларни карантинга олишдан аввал уларни пойтахтнинг қайси ҳудуддан эканини аниқлаштириш керак. Агар бошқа ҳудудларда юрган пекинликлар шаҳарнинг эпидемиологик хавфли ҳудудидан бўлмаса, уларни мажбурий карантинга олишнинг ҳожати йўқ.\n«Хитойнинг турли ҳудудларида Пекинга бориб келган фуқароларни ёки бошқа ҳудудларда юрган пекинликларни мажбурий карантинга олиш бошланиб кетди. Аммо ваҳимага тушиб пекинликларни мажбурий карантинга олишнинг ҳожати йўқ. Шунингдек, аввалроқ Пекинда бўлиб қайтган фуқаролардан ҳам хавфсирамаслик керак. Аввал улардан Пекиннинг қайси ҳудудида бўлганини сўраб, пойтахтдаги эпидемиологик хавфли ҳудуддан эмаслиги аниқланса, уларни мажбурий карантинга олиш шарт эмас. Бу тавсия пойтахтда бўлиб қайтган вилоятлик фуқароларга ҳам тегишли», деган У Цзунью.\nЖССТ касалликнинг янги авж олиши сабабини аниқлаш учун қўшимча экспертлар гуруҳини Пекинга юборган.\nХитойда жума куни 32, шанба куни 27, якшанба куни 26та янги ҳолат қайд этилди. Бу ҳолатларнинг аксари касалликнинг янги ўчоғига айланган «Синьфади» улгуржи бозори билан боғлиқ, шунингдек, хориждан келиб карантинга олинганлар орасида бир неча ҳолат аниқланган.\nАйни вақтга келиб Хитойда коронавирусдан зарарланиш ҳолатлари сони 83378тага етган. Шу вақтгача касалликка чалинганлардан 78413 нафари соғайган, 4634 киши вирус қурбонига айланган ва айни вақтда 308 бемор даволанмоқда.\nФилиппинда COVID-19 сабабли 15 мингдан ортиқ маҳбус озодликка чиқарилди\nЎзбекистонда коронавирусдан зарарланиш ҳолатлари сони 8900дан ошди